Hanya 2 Bahan, Ini Resepi Badam Coklat Ala Ferrero Rocher (Almond Cluster)

“Sedar tak sedar dah nak masuk minggu ketiga puasa. Kuih raya satu pun tak buat lagi. Apa agaknya resepi kuih raya yang simple ye? Malas nak renyah-renyah.” Bagi yang belum berkesempatan nak buat kuih raya, apa kata cuba resepi badam coklat yang sangat istimewa ini. Hanya perlu 2 bahan saja tau. Ada yang menggelar biskut ini sebagai almond cluster.
Memang mudah, rasanya yang penuh bercoklat ditambah pula dengan kerangupan kacang badam – mesti akan buat anda ketagih! Ala-ala coklat ferrero rocher gitu!

Resepi Badam Coklat AKA Almond Cluster Ala Ferrero Rocher
Bahan-bahan
Ini adalah 2 bahan yang akan anda perlukan.

1 kg badam cincang
1 kg coklat masakan

Contoh almond nib / badam cincang yang boleh dibeli di pasaraya

Ada juga jenis yang dicincang lebih kasar begini
Cara-cara
1. Panggang Kacang Badam Hingga Cukup Masak
Saya panggang dalam oven selama lebih kurang 20 minit dengan suhu 160 darjah. Boleh balik-balikkan badam tu supaya ia dipanggang dengan sekata.

Yang tak ada oven pun boleh sangai (goreng tanpa minyak) atas kuali hingga agak-agak cukup masak dan keperangan.
Bila dah cukup masak, ketepikan dan biarkan ia menyejuk sementara kita lakukan langkah seterusnya.
2. Cairkan Coklat Masakan
Seterusnya, ambil coklat masakan dan cairkan secara double boiler.

3. Campurkan Coklat Dengan Badam
Kemudian, ambil badam yang telah disangai / dipanggang tadi dan campurkan ke dalam coklat yang dah dicairkan.
Gaul hingga rata.

4. Masukkan Dalam Paper Cup
Sekarang, dah bolehlah masukkan ke dalam paper cup / acuan mengikut kuantiti yang sesuai.

5. Sejukkan Dalam Peti Sejuk
Akhir sekali, masukkan ke dalam peti sejuk supaya coklat mengeras dengan cepat. Sekejap saja, dalam 2-3 minit dah keras coklatnya.
Selepas coklat dah mengeras, bolehlah simpankan kuih yang dah siap tadi ke dalam bekas kedap udara.
Jangan risau, coklatnya takkan cair. Sebabnya coklat masakan ni kalau kita lambat tuang ke dalam paper cup pun ia akan keras semula.

Ringkas Tapi Sedap!
Wah, tak perlu pakai tepung, tak perlu uli-uli. Tak ada oven pun boleh buat. Insha Allah, confirm jadi!
Memang senang dan sedap. Rugilah kalau tak cuba.
Baca juga:  Resepi Choco Rich Ball Tanpa Bakar Untuk Raya, Senang Je!
*Resepi kuih raya Almond Cluster (badam coklat) 2 Bahan ini dikongsikan oleh اراني زواوي menerusi Facebook.


Resepi Ekspres: Biskut Coklat Nestum Oreo Tanpa Bakar.  20 Minit Siap!

“Lagi berapa hari je dah nak raya, takkan semua kuih jenis ‘tunjuk’. Yang malasnya nak mem’baking’ tu bukan apa, entah jadi ke tidak tu tak tau lagi. Apa resepi kuih raya yang paling simple ya?”
Kalau ada yang masih terfikir nak buat kuih apa untuk Hari raya nanti, kami cadangkan resepi kuih raya ini yang disumbangkan oleh Iminz Kitchenette.

Senang, mudah, ringkas, dan yang paling best, tak payah bakar! Menurut mereka, inilah kuih yang paling cepat siap, tapi paling cepat habis! Mana taknya, sekali pandang memang nampak sedap betul.
Jom ikuti resepi ekspres ini selengkapnya.

Resepi Kuih Raya Ekspres: Biskut Coklat Nestum Oreo
Berikut adalah bahan-bahan yang diperlukan. Tak banyak bahan pun, semuanya mudah nak cari.

Bahan-bahan

250g Dark chocolate (saya guna jenama Le Bourne)
1sb Buttercup
200g Nestum original
1/2 paket Oreo tanpa krim (dikisar kasar)

*Nota: Sukatan nestum boleh dikurangkan lagi kalau mahu biskut rasa lebih coklat. Tapi kalau nestum lebih banyak, biskut lebih rangup. Terpulang pada citarasa sendiri.
Cara-cara
1. Cairkan Coklat & Buttercup
Pertama sekali, cairkan coklat melalui kaedah double boiler.
Kalau yang belum tahu, double boiler ini maksudnya kaedah mengukus, maksudnya kita tak panaskan coklat secara direct atas api.
Mula-mula rebus air dalam satu periuk kecil hingga mendidih. Kemudian, letakkan satu lagi mangkuk yang lebih besar di atasnya. Lepas itu, dah bolehlah masukkan coklat. Bila dah cair, tambahkan buttercup. Adunkan sebati.

2. Masuk Nestum & Oreo
Seterusnya, masukkan Nestum dan biskut oreo yang dah dipecahkan tadi ke dalam adunan coklat dan buttercup.
Gaul rata.

3. Masukkan Ke Dalam Bekas
Sekarang, kita dah boleh pindahkan adunan ke dalam bekas.
Ada 2 cara untuk anda lakukan.

Pertama, boleh sudukan ke dalam papercup macam biasa.

Cara kedua pula, kalau tak ada papercup atau nak jimatkan masa, tuangkan saja ke dalam loyang / bekas apa-apa. Saya lapik dengan aluminium foil supaya senang nak angkat keluar bila dah mengeras.

4. Hias
Seterusnya, bolehlah make-up sedikit dengan taburan nestum, manik berwarna atau apa-apa bahan yang anda suka.
5. Sejukkan
Akhir sekali, sejukkan 5 minit di dalam peti sejuk atau hingga ia mengeras. Keluarkan dan simpan di dalam bekas kedap udara, bersuhu bilik.
Bagi yang buat dalam loyang / bekas besar, lepas keluarkan dari peti sejuk, biar suhu bilik sekejap. Bila dah agak lembut nanti boleh terus potong bar. Kemudian, simpan dalam bekas kedap udara. Siap!

Senangnya, Macam Tak Percaya!
Eh, dah siap dah. Mudah sangat resepi kuih raya ini. Menurut Iminz Kitchenette, anggaran tempoh penyediaan hanyalah 20 minit saja. Tapi walaupun ringkas, rasanya tetap sedap.
Kalau nak simpan lama, boleh simpankan dalam chiller supaya tetap rangup. Tapi selalunya bila sekali buat, mesti cepat ‘licin’.
Rugi kalau tak cuba!

*Resepi kuih raya Biskut Coklat Nestum Oreo ini disumbangkan oleh Iminz Kitchenette. Follow FB mereka di sini.


Tak Payah Beli Lagi, Ini Cara Buat Kuih Tako Yang Sedap & Lembut

“Asyik buat agar-agar je boring jugak. Apa lagi kuih yang senang-senang boleh buat untuk jamuan nanti ye?”
Siapa yang tak kenal kuih tako, kuih tradisi yang selalu kita jumpa ketika bulan Ramadhan. Rupanya seakan kuih tepung pelita, tapi ni lain sikit sebab ada bubuh sengkuang di dalamnya.

Cuaca panas macam ni memang sedap kalau dapat makan kuih tako ni sejuk-sejuk. Lembut dan lemak manis, memang tak cukup satu!
Kali ini kami nak kongsikan resepi turun temurun oleh Puan Maria Bentalib yang dipelajari daripada arwah nenek beliau.

Cuma nak memudahkan, resepi ini menggunakan bekas kuih untuk gantikan daun. Yelah, jimat sikit masa sebab lagipun susah nak cari daun dan ambil masa nak melipatnya lagi.

Caranya cukup mudah, insha Allah menjadi dengan jayanya walaupun first time buat.
Jom cuba resepi kuih tako yang sedap sehingga menjilat mangkuk ni!
Resepi Kuih Tako Mudah Dan Sedap
Berikut adalah bahan yang diperlukan dan cara membuatnya.
Bahagian Bawah

100g tepung jagung
850ml air pandan (beberapa helai daun pandan diblender)
400g gula pasir
5 biji sengkuang cina dikupas dipotong dadu
Sedikit warna hijau

Caranya:
Semua bahan di atas dikacau atas api hingga pekat dan jernih.

Yang tak tahu, inilah rupa sengkuang cina tu.

Bila dah pekat nanti warnanya jadi macam ni.

Kemudian dituang dalam acuan setengah setengah.

Tunggu ianya mengeras dan sejuk.

Lepas tu kita buat bahagian atasnya yang putih tu pula.
Bahagian Atas

100g tepung jagung
2 biji kelapa putih (jadikan 1520 ml santan pekat)
Daun pandan
Sedikit garam

Caranya:
Semua bahan di atas dikacau atas api hingga pekat.

Tuang panas panas atas bahagian bawah (hijau) tadi yang sudah sejuk.

Bila dah hilang panas, masukkan dalam peti sejuk.

Siap Untuk Dinikmati!
Ha… Mudah kan? Kejap je dah siap pun kuih tako kita.
Tak payah susah-susah nak beli lagi lepas ni. Dah tau bahan dan caranya, bolehlah buat sendiri bila-bila masa aja.
Bila masak ni, confirm satu rumah berbau harum. Tak sabar rasanya nak makan kan?
Selamat mencuba.
*Resepi kuih tako ini dikongsikan oleh Puan Maria Bentalib menerusi Facebook. Ia telah disunting dan diterbitkan semula dengan kebenaran. Untuk lebih banyak resepi dan perkongsian, boleh follow Puan Maria Bentalib di SINI.


Resepi Kuih Tepung Gomak Inti Kelapa Manis Macam Di Kampung, Kenyal-Kenyal Berlemak!

“Sedapnya kuih tepung gomak ni. Memang lembut dan berlemak betul!”
Sebut sahaja kuih tepung gomak, memang semua orang suka kan? Kuih tradisional popular yang rasanya yang kenyal dan manis memang sesuai dimakan pada bila-bila masa. Kalau anda penggemar setia kuih tepung gomak, apa kata cuba resepi yang dikongsi oleh Marlia Lia sehingga menerima 16 ribu tanda suka di laman Facebook. Jom cuba!

Baca juga: Suami Penuhi Hajat Isteri Nak Makan Bengkang Tepung Beras Gula Merah, Siap Share Resepi!
RESEPI KUIH TEPUNG GOMAK INTI KELAPA MANIS MACAM DI KAMPUNG

Tiada rahsia tersembunyi.  Selamat mencuba, doakan saya dikurniakan kesihatan yg lebih baik dan murah rezeki. Dah cukup memadai. Saya mula kenal kuih ni masa usia saya kecik lagi.

Belum sekolah pun lagi. Mak buat, arwah abah yang tolong jual dekat pasar malam. Kecik-kecik saya dah suka kuih ni sampai lah usia saya 37 tahun sekarang. Selamat menjamu selera.
Cara penyediaan inti:

½ biji kelapa parut muda
3 sdm gula merah / gula melaka
3 sdm gula pasir
2-3 helai daun pandan disimpul
1 cawan air
1-2 sdm tepung gandum
(Sukatan gula boleh adjust ikut selera masing-masing)

Cara-cara penyediaan:
1. Didihkan air bersama daun pandan.
2. Daun pandan dah layu, masukkan pula gula merah & gula pasir. Renehkan seketika.
3. Masukkan kelapa parut muda. Gaul rata sehingga air agak kering.
4. Masukkan tepung gandum / sebarang tepung & masak seketika. Gaul rata, sejukkan.
5. Bulat-bulatkan besar ikut suka

Cara penyediaan doh: (untuk hasilkan 20biji kuih)

2 cawan tepung pulut
2 sdm membukit tepung gandum
1 ½ cawan air
Sedikit garam
(Cawan 250ml)

Cara-cara:
1. Larutkan garam bersama air.
2. Campurkan kedua-dua tepung dalam bekas.
3. Tuang air sedikit demi sedikit sambil uli doh sehingga doh tak melekat di bekas.
4. Tambah lagi sedikit air jika doh masih keras
5. Masukkan inti. Bulatkan kemudian leperkan.
6. Didihkan air dalam periuk.
7. Rebus kuih. Bila kuih dah terapung, tanda kuih telah masak. Boleh terus salut dengan tepung kacang hijau

Cara-cara salutan kacang hijau
1. Sangai kacang hijau menggunakan api kecil sehingga warna keperangan.
2. Buang kulit kacang, kemudian ayak / tampi kulit kacang.
3. Masukkan dalam pengisar kering. Kisar sehingga halus. Ayak & blend lagi sehingga dapat tekstur seperti tepung.
4. Sangai tepung kacang hijau lagi sekali.
5. Sejukkan sebelum disimpan dalam bekas kedap udara.

atau cara terpaling mudah:
Beli saja tepung kacang hijau yang sedia ada dikedai-kedai. Pastikan ada tertulis roasted ye.  Saya lampirkan tepung yang saya maksudkan. Brand lain pun dah banyak dijual. Saya sendiri pernah cuba beli cap Alagappas.

Hasilnya not bad! Selain kuih tepung gomak, tepung ini juga boleh dibuat kuih kole kacang, batang buruk & putu kacang.
Sumber: Facebook Marlia Lia


Rupanya Makan Kulit Ayam Beri Kesan Tenang Pada Otak & Bantu Anak Tidur, Jangan Buang!

Setiap kali makan hidangan berasaskan ayam pasti kita akan terfikir dua kali sama ada nak makan kulit ayam ataupun tidak kan? Maklumlah, banyak pendapat yang mengatakan bahawa makan kulit ayam akan meningkatkan faktor kolestrol dan penyakit lain. Rupa-rupanya tidak ya kerana kulit ayam sebenarnya sangat bagus untuk kesihatan!
Jadi, buat ‘hantu’ kulit ayam semua berikut merupakan kebaikan yang anda boleh dapat dari makan kulit ayam. Sedap pun sedap kan?

Baca juga: Nak Cantik Sanggup Sakit, Ini Bahaya Pemakaian Korset Ketat!
RUPANYA MAKAN KULIT AYAM BAGUS, ADA KHASIAT GLYCINE

Menerusi penjelasan dari pakar kesihatan Universiti Harvard iaitu Dr. Walter Willett dan pakar kulinari dari Institut Kulinari Amerika, Amy Myrdal Miller menjelaskan bahawa memakan kulit ayam adalah bagus dan baik untuk kesihatan.

Dulu saya tarik habis buang kulit ayam sebab ingat tak elok untuk anak-anak makan. Rupanya kulit ayam ada glycine, khasiatnya yang tersendiri buat anak-anak.
KESAN TENANG PADA OTAK, BANTU TIDUR ANAK
Glycine ni ada dalam kolegen yang ada pada kulit ayam. Untuk kuatkan otot, kulit, tulang dan sendi anak-anak. Glycine juga boleh bantu tidur anak tau. Glycine bagi kesan yang tenang pada otak, dan juga turunkan sedikit suhu badan, seterusnya buat anak akan rasa mudah nak tidur.

Antara kebaikan makan kulit ayam yang lain adalah :
-bagus untuk kesihatan jantung
-kaya dengan lemak baik
-mengandungi Omega 3 dan asid oleic
-mampu buatkan anda tak terlebih makan
-mempunyai jumlah kalori yang tiada banyak beza dengan ayam tanpa kulit.
Lepas ni, makan ayam kat rumah tak payah buang kulit ok. Cari ayam tanpa hormon dan antibiotik tau, kalau nak bagi anak makan ayam dengan kulitnya sekali. Kita buat sama-sama ok.
Sumber: Mazliana Mazlan


Resepi Kulit Dumpling Buat Sendiri, Hanya Guna 2 Bahan je!

Dumpling merupakan juadah popular dan digemari ramai dalam kalangan masyarakat Cina. Mi wantan bersama dumpling antara juadah menjadi pilihan hati ramai kerana kombinasi yang sesuai.
Pembuatannya juga mudah sahaja kerana kulit dumpling boleh dibeli di pasar raya. Tetapi, apa kata kita cuba buat sendiri sahaja menggunakan resepi kulit dumpling seperti yang dikongsikan oleh Ida Alina di laman Facebooknya. Hanya memerlukan beberapa bahan sahaja.

Baca juga: Resepi Dumpling Ayam Paling Cepat Boleh Siap & Boleh Makan, Yang Pasti Sedap!
RESEPI KULIT DUMPLING BUAT SENDIRI, GUNA 2 BAHAN SAHAJA
Cara buat dumpling wrapper sendiri (adunan sikit). Saya suka buat dumplings dan gyoza dengan menggunakan home-made wrapper. Jenis kulit yang ni guna tepung gandum dan air panas saja. Kalau nak buat wrapper gyoza, canai adunan senipis yang boleh. Kalau kulit wantan tak perlu nipis sangat.

Bahan-bahan:

Tepung gandum 160gm
90 ml air panas (tak mendidih, dalam 65-70 darjah C)

Cara-cara:
1. Campurkan guna sudu sebab panas. Bila dah tak panas, uli sampai tak melekat dan adunan licin (dalam 3 hingga 4 minit).
2. Biarkan dalam bekas bertutup selama 45 minit.
3. Jadikan 12 bebola kecil. Saya guna tortilla press untuk leperkan. Kalau tak mahu melekat antara satu sama lain, tabur tepung jagung.

4. kalau nak saiz serupa, guna acuan atau mulut cawan untuk potong bulat-bulat sekata.

Dah siap boleh letak inti yang kita dah buat. Ini dumpling yang saya buat untuk rebus dalam ssup dan dihidang dengan mi wantan. Jadi tebal sikit tak apa. Kalau untuk dikukus, atau dibuat gyoza, kena nipis lagi.

Kenapa best buat sendiri kulit ni? Sebab bahan memang ada di rumah, dapat ketebalan yang macam kita suka, saiz yang kita nak, dan boleh buat cukup-cukup untuk kita nak makan. Buat inti pun cepat saja.
Sumber: Facebook Ida Alina Salleh


Resepi Turun Temurun Kuih Kurma Kukus, Sedap & Berlemak

Bila tiba bulan Ramadan, makanan sunnah Rasullullah iaitu buah kurma sudah tentunya menjadi kegemaran dan pilihan orang ramai. Kurma kaya dengan nutrisi yang baik untuk tubuh badan dan mengandungi vitamin, mineral serta antioksidan.
Selain dimakan begitu sahaja, buah kurma juga boleh dijadikan kuih untuk dinikmati ketika berbuka puasa. Kuih kurma kukus mempunyai rasa lemak manis gabungan santan dan juga buah kurma memang sedap! Jom kita tengok resepi perkongsian Norazlina Mohamad Zaki. Pasti anda teruja.

RESEPI TURUN TEMURUN KUIH KURMA KUKUS, SEDAP & BERLEMAK
Dah ramai yang berkenan kuih kurma kukus kegemaran abah ni. Saya update la resepi dia ya.

Bahan-bahan diperlukan:

Buah kurma
Santan 2 cawan
Secubit garam
2 sudu besar tepung gandum
1 sudu tepung beras

Cara penyediaan:
– Buah kurma buang biji dan potong-potong susun dalam bekas.
– Kacau semua bahan cair di atas dan tapis atas kurma.
– Kukus selama 10 minit. Pastikan periuk kukus dipanaskan dahulu ya.

Siap. Sedia untuk dihidang. Dulu arwah ayah suka sangat kurma kukus ni. Mak selalu masak, sekarang abah pula suka. Awal-awal dah request. Selamat mencuba!
Sumber: Facebook Norazlina Mohamad Zaki


Resepi Laba Garlic Viral! Bila Tengok Mukbang Rupanya Ini Rakyat China Selalu Makan

“Ehh apa yang hijau hijau kecil tu? Macam sedap pulak.”
“Nampak macam petai? Ehh! Dia orang tahu makan petai?”

Bagi peminat mukbang, mesti anda biasa tengokkan video mukbang dari negara China? Lepas itu, mesti hairan apakah hijau kecil-kecil yang mereka selalu makan dan nampak sangat menyelerakan.
Kalau nak tahu, itulah jeruk bawang putih dan bukan petai seperti tekaan anda semua. Ia merupakan salah satu makanan tradisional rakyat negara tembok besar tersebut. Kalau nak rasa macam mana lazatnya jeruk bawang putih ini, apa kata cuba resepi yang dikongsikan oleh Puan AJ Idris.

Baca juga: Resepi Biskut Datin Viral, Biskut ‘Kayangan’ Anda Boleh Cuba Buat!

RESEPI LABA GARLIC VIRAL!

Terpengaruh sungguh dengan mukbang viral China, nampak diorang makan benda kecil hijau rangup-rangup macam petai.
Rupanya jeruk bawang putih.
Bawang Putih Laba (Laba Suan) dibuat pada hari ke-8 (LaBa) dalam bulan ke-12 dalam Kalender Lunar Cina, yang dianggap sebagai hari paling sejuk di China Utara. Makanan tradisional Cina ini selalu dihidangkan bersama daging atau makanan berminyak.
KHASIAT PEMAKANAN
Laba Garlic dipercayai mampu memperbaiki sistem penghadaman, anti penuaan serta anti-kanser.
RESEPI LABA BAWANG PUTIH
BAHAN-BAHAN

3 labu bawang putih dikupas kulit dan dibuang pangkalnya, dicuci bersih dan toskan.
1 cawan cuka beras (warna coklat atau putih). Saya gantikan dengan cuka makan biasa saja.
1 sudu besar gula batu

CARA-CARA:
1. Masukkan bawang putih yang dikupas ke dalam balang.
2. Masukkan gula batu dan tuang cuka hingga menutupi bawang.
3. Tutup balang dan biarkan (pada suhu bilik) hingga warna hijau emerald terhasil (ambil masa lima hari atau lebih). Lagi lama lagi cantik hijaunya.
Siap daaa…
*Sekali dah buka, kena simpan dalam peti sejuk ya*
Di ruangan komen pula, ramai warga netizen yang hairan dan berpendapat ianya petai pada mulanya. Rupa-rupanya…

Dah tak perlu rasa hairan lagi, bila tengok mukbang dari negara China makan si kecil bewarna hijau ini. Rasanya pun masam-masam pedas, boleh cuba buat mana tahu kena dengan selera anda. Selamat mencuba!
Sumber: Facebook AJ Idris via Masak Apa Hari Ni.. (MAHN)


Tak Payah Ke Padang Besar, Jom Buat Sendiri Laksa Lemak Ala Thai Ini

“Alahai, teringin nak makan laksa lemak yang macam di Padang Besar hari tu. Manalah nak cari dekat sini ye…”
Laksa ada macam-macam jenis, salah satunya yang mungkin tak ramai biasa buat ialah laksa lemak Thai / Siam. Laksa ini biasanya terkenal di daerah yang bersempadan dengan negara Thai, contohnya di Padang Besar (Perlis) atau mirip juga dengan laksa Kelantan.

Di tempat lain, rasanya agak susah nak cari laksa ni. Kalau agak-agak teringin atau mengidam tu, apa kata cuba buat sendiri laksa ini. Dapat makan satu keluarga, puas hati.
Ini resepi Laksa Lemak ala Thai yang disumbangkan oleh Puan Haslina. Tak susah pun katanya, baru sekali cuba dah menjadi!

Resipi Laksa Lemak Ala Thai
Berikut adalah bahan-bahannya.

Bahan-bahan

1 paket laksa kering (jenis yang paling halus) / laksa siam
1 kg ikan kembung / selayang
2 sudu cili giling
2-3 tangkai daun pudina
2-3 helai daun limau purut
3-4 cawan santan (saya guna santan kotak 200ml)
Air secukupnya
10 biji cili padi merah*
10 biji bawang merah*
1 labu bawang putih*
4 batang serai* (2 dikisar, 2 diketuk)
2 inci lengkuas*
2 inci halia*
2 inci kunyit*
Belacan*

Nota: Bahan bertanda * untuk dikisar
Contoh laksa kering jenis yang paling halus

Bahan Ulaman

Daun pudina
Daun salad
Taugeh
Daun samak /pucuk janggus (kalau ada)
Timun

Cara-cara
Ini pula cara nak membuatnya, memang senang sangat.
1. Rebus Ikan
Mula-mula, rebuskan 1 kg isi ikan kembung / selayang. Bila agak-agak dah masak, biarkan sejuk sedikit dan asingkan isinya daripada tulang.
Kalau tak nak kuah berwarna gelap / hitam, jangan ambil air tulang ikan ya. Nanti jenuh nak tambah serbuk kunyit bagi kuahya kuning.
2. Kisar Bahan Tumisan
Seterusnya, kisarkan bahan-bahan yang bertanda * dalam senarai bahan di atas. Lepas itu boleh panaskan minyak dan tumiskan bahan-bahan tumisan yang dikisar tadi bersama cili giling.
Kacau sampai naik bau. Pastikan cili giling betul-betul masak.
3. Masukkan Isi Ikan
Selepas itu, masukkan isi ikan yang telah dikisar awal tadi.
Kemudian masukkan serai yang diketuk. Teruskan kacau hingga sebati.
4. Masukkan Santan
Masukkan santan dan kacau sekejap. Lepas itu boleh masukkan air secukupnya. Agak-agaklah supaya kuah tak terlalu pekat atau terlalu cair.
Perasakan dengan garam dan gula.
5. Tambahkan Daun Pudina & Daun Limau Purut
Akhir sekali, untuk memberi aroma laksa yang lebih kaww, masukkan daun pudina dan dan limau purut.
Masak sampai mendidih sambil dikacau. Ingat, kena kacau selalu supaya kuah tak berketul-ketul. Tunggu hingga mendidih dan kemudian boleh tutup api.
6. Lengkapkan Hidangan Dengan Ulaman
Sediakan bahan ulaman seperti dalam senarai di atas dan sedia untuk dinikmati bersama laksa yang telah direndam / direbus hingga empuk.
Beginilah Hasilnya…
Inilah dia hasilnya. Menjadi kan?

Mudah saja nak membuat laksa lemak Thai ini rupanya. Jadi, jangan tunggu lagi. Resepi dah ada, dah bolehlah masak sendiri di rumah.
Selamat mencuba!

*Resepi laksa lemak ala thai ini disumbangkan oleh Puan Haslina menerusi Facebook. Ia disunting dan disterbitkan semula dengan kebenaran. Follow beliau di SINI.


Resepi Laksa Ekspres Guna Sardin Dalam Tin. Sedap Sangat, Sekejap Je Siap!

Sesekali tu buntu juga fikir nak masak apa kan?
Nak-nak pula kalau tiba-tiba tetamu datang mengejut. Asyik buat mee goreng atau bihun pun kadang-kadang jemu juga.

Apa kata kita cuba resepi laksa yang dikongsikan oleh Cah Cicah menerusi Facebook ni.
Memang mudah, sedap dan cepat! Guna sardin dalam tin je untuk kuahnya. Special sangat!

Resepi Laksa Ekspres Guna Sardin Dalam Tin. Mudah & Sedap!
Menurut Cah Cicah, inilah menu yang akan dijamu pada tetamu.

Jom tengok bahan dan cara membuatnya untuk 3 atau 4 orang makan.
Bahan-bahan

1 Tin besar ikan sardin (saya guna mackerel)
Asam keping
3 sudu Cili boh (ikutlah nak pedas mana)
Daun Kesum
Belacan(kalau suka)
Sos Ikan sikit bagi naikkan rasa
Garam secukup rasa
Laksa basah

Cara-cara
1. Lenyekkan Ikan Sardin
Mula-mula, lenyekkan ikan sardin tu dengan sos dia.
Boleh hancurkan guna garfu / sudu atau kalau nak pakai blender pun boleh.

2. Tumis
Kemudian, tumis cili boh dan asam keping.
3. Masukkan Ikan Sardin
Seyerusnya masukkan ikan sardin yang dah dilenyek. Gaul sebati.
Kemudian masukkan pula daun kesum.

4. Tunggu Hingga Masak
Tambahkan air lagi.
Saya sukat air ikut tin dia tu. Saya letak 3 atau 4 tin air sebab nak kuah pekat. Kalau suka kuaj cair bolehlah lebihkan sikit kuahnya.
Biar masak selama 20-25 minit.
Siap!

5. Makan Dengan Laksa
Bila dah siap kuahnya tadi, bolehlah terus makan dengan laksa basah.
Masa nak hidang, letak limau kasturi di atasnya.
Nak guna laksa kering pun boleh, tapi kena rebus dulu.
Rasa kuah ni macam asam laksa setelah diperah limau kasturi.

Selamat Mencuba!
Mudah kan? Bolehlah cuba dekat rumah lain kali walaupun tak ada tetamu. Standby je sardin dengan mee laksa tu.
Sesekali ubah selera, menarik juga. Mesti tetamu pun suka.
Jangan tak cuba tau!

*Resepi laksa ekspres ini disumbangkan oleh Cah Cicah menerusi Facebook. Ia telah diterbitkan semula dengan kebenaran. Sebarang pertanyaan mengenai resepi boleh diajukan pada post asal beliau di SINI.


Resepi Laksa Nyonya, Unik & Berbeza Dari Laksa Biasa Pernah Dinikmati

Terdapat kemungkinan bahawa anda jarang mendengar atau tidak pernah menikmati hidangan laksa nyonya yang jauh rasanya seperti laksa yang pernah dinikmati. Laksa nyonya kebiasaannya ditemui di sekitar negeri Melaka dan bahan utamanya adalah menggunakan santan.
Uniknya laksa ini, kuahnya nampak seakan seperti hidangan mi kari. Jom cuba buat hidangan laksa nyonya yang dikongsikan oleh saudara Nazri Mat Zain di bawah.

Baca juga: Resepi Serunding Halia, Bukan Je Sedap Tapi Sihat Juga!
LAKSA NYONYA YANG UNIK & BERBEZA!
Gambar hiasan: TheKitchn.

Syukur Alhamdulillah. Dah siap tempahan laksa nyonya.

Papa buat lebih hari ini sebab nak bagi dekat ward Mama untuk shift petang pulak. Semalam bihun goreng tom yam Papa bagi untuk shift pagi.
Biarlah sama-sama merasa rezeki Allah.
RESEPI LAKSA NYONYA

BAHAN A:

Bawang besar 3 biji
Bawang putih 4 ulas
Cili kering 10 tangkai
Cili besar merah 6 biji
Belacan besar ibu jari
Lengkuas 1/2 inci
Halia 1/2 inci
Kunyit hidup 4 biji
Buah keras 4 @ 5 biji

*Kisar semua bahan A di atas.
BAHAN B:

1 kg santan
2 batang serai
2 batang bunga kantan
50 sen daun kesum
Fish ball
Tauhu fook
Sekeping asam gelugur
Garam, ajinamoto & secukup rasa
Mee kuning / bihun

BAHAN TABURAN LAKSA:

Daun salad
Bawang besar
Timun
Cili api potong
Telur Rebus

CARA-CARANYA:

1. Masukkan sedikit minyak dalam kuali dan tumis bahan A yang dikisar tadi (minyak jangan terlampau banyak ye).
2. Semasa tumis tu masukkan 2 batang serai yang telah diketuk dan masukkan 2 kuntum bunga kantan yang telah dibelah 4
serta daun kesum dalam 50 sen.
3. Setelah pecah minyak masukkan 1kg santan dan air.
4. Kepekatan kuah ikut cita rasa sendiri dan masukkan fish ball, tauhu fook (tauhu yang selalu orang buat bergedil tu) dan sekeping asam gelugur.
#Tauhu fook dan fish ball tu agak-agak lah ye. Ini sebab Papa buat dalam kuantiti yang banyak.
5. Masukkan garam, aji dan gula secukup rasa.
6. Dah didih tutup api siap dihidangkan. Kuah ni boleh makan dalam 8 – 10 orang.
7. Terpulang sama ada nak guna mee kuning atau bihun yang dicelur.
8. Bahan tabur macam laksa biasa:

Daun salad
Bawang besar
Timun
Cili api potong
Telur Rebus

Selamat mencuba. #ChefPapa
TIPS-TIPS LAIN YANG PERLU ANDA TAHU UNTUK HIDANGAN LAKSA NYONYA!
Menjengah di ruangan komen, rata-rata masih ramai lagi yang tidak pernah menikmati atau pertama kali mendengar mengenai hidangan ini. Kelihatan juga mereka begitu teruja untuk mencubanya. Memang sedap, rugi kalau anda tak cuba!

Terdapat juga beberapa persoalan yang ditimbulkan mengenai bahan-bahan dan cara penyediaan hidangan ini dalam kalangan warga netizen.
1. TIDAK PERLU MASUKKAN ISI IKAN, BOLEH JUGA GUNA AIR REBUSAN UDANG

2. NAK CUBA LETAK BELACAN PUN BOLEH!

3. BOLEH LETAK UDANG JUGA SEBAGAI LAUK

4. DUA-DUA JENIS MI PUN BOLEH GUNA

5. BOLEH GUNA LAKSA BERAS YANG HALUS

Sumber: Nazri Mat Zain via Masak Apa Hari Ni..(MAHN)


Resepi Laksa Sarawak ‘Padu’, Memang Puas Hirup Kuah Panas-Panas!

Sebut sahaja tentang laksa, pasti ramai yang mengemarinya. Pelbagai hidangan laksa dari setiap negeri mempunyai gaya dan citarasa tersendiri.
Kalau sebelum ini sering kali mencuba laksa Kedah apa kata kali ini cuba laksa Sarawak pula. Kata orang kalau tak kenal, maka tak cinta. Jadi, cuba sekali pasti mahu lagi. Di sini kami akan kongsikan resepi laksa Sarawak daripada Puan Uwan Nolly Epin.

Baca juga: 4 Menu Diet Sedap Tanpa Perlu Berlapar, ‘Confirm’ Diet Tak Kelaut
RESEPI LAKSA SARAWAK, HARUM SEMERBAK SATU RUMAH!

Bahan-bahan kuah laksa Sarawak:

2 belah dada ayam/isi ayam
200 gram pes laksa Sarawak
250 gram udang
2 liter air
300 ml santan
2 batang serai
1 kiub ayam
Garam secukup rasa

Cara-cara memasak Kuah untuk laksa Sarawak:
1. Basuh dada ayam bersih-bersih Kemudian rebus sehingga ayam masak dan agak lembut.
2. Setelah msasak keluar dan toskn dada ayam (dah sejuk boleh la dicarik-carik)
3. Dengan menggunakan air rebusan ayam, celur pula udang kedalam rebusan ayam tadi.
4. Rebus kira-kira 1 minit. Selepas satu minit, keluarkan dan toskn udang.
5. Dengan menggunakan stew ayam dan udang lebih awal, masukkan pula serai yang telah ditumbuk ke dalam air masak.
6. Masukkan pes rempah laksa Sarawak dan kiub ayam

7. Masak atas api sederhana sehingga mendidih. Setelah mendidih, tuangkan santan ke dalamnya dan kacau.
8. Reneh dengan api kecil supaya santan tidak pecah minyak.
9. Kemudian masukkan garam dan serbuk perasa. Setelah mendidih dan masak, matikan api. Kuah untuk Sarawak laksa adalah sedia untuk dihidangkan bersama-sama dengan bahan-bahan lain.
Bahan-bahan untuk Mee:

1 pek vermicelli
cukup air

Cara-cara masak vermicelli:
1. Panaskan air di atas api sederhana. Tunggu sehingga mendidih.
2. Jika ia mendidih, masukkan mi vermicelli dan rebus sehingga sedikit lembut.
3. vermicelli biasanya cepat lembut dalam air panas. Jadi jgn rebus terlalu lama Jika mi terlalu direbus, vermicelli boleh musnah dan hancur
Bahan-bahan untuk membuat sambal belacan:

3 tangkai Cili padi
5 batang cili merah
1 inci belacan
½ sudu teh garam / rasa
1 sudu teh gula / rasa
1 biji limau nipis

Cara-cara membuat sambal belacan
1. Sediakan Cili padi, cili merah dan belacan.
2. Kisar bersama-sama sehingga lumat
3. Tambah garam, sedikit gula secukup rasa dan jus limau, kemudian kacau lagi perlahan-lahan hingga sebati.

Bahan-bahan hiasan laksa Sarawak:

Ayam yang telah direbus air tadi disiat-siat
Udang
Telur dadar dipotong nipis
Taugeh dicelur
Daun ketumbar
Limau
Sambal belacan

Cara menyediakan Laksa Sarawak:
1. Masukkn meehoon dalam mangkuk dan hiaskn dengan ayam yang dicarik-carik.
2. Susun udang, taugeh, daun ketumbar dan makan bersama sambal belacan dan perahan asam limau.

Sedia untuk dihidangkan. Sedap makan panas-panas sambil menonton Televisyen.
Sumber: Facebook Uwan Nolly Epin


Resepi Laksa ‘Sebijik’ Rasa Macam Di Food Court Aeon, Senang Je Rupanya!

Setiap kali anda lalu di food court pusat membeli belah Aeon, pasti anda akan hidu bau kelazatan laksa mereka? Ianya antara menu yang menjadi tumpuan ramai orang ketika berkunjung ke Aeon. Selain tergugat dengan baunya yang enak, pasti ramai yang menyukai laksa tersebut kerana kuahnya yang pekat dan sedap itu. Ramai yang sanggup beratur panjang semata-mata untuk membeli laksa tersebut.
Bagi mereka yang tidak suka beratur panjang hanya untuk membeli laksa anda tidak perlu risau, kerana resepi laksa yang dikongsi oleh Sharifah Zuhaiza melalui laman Facebooknya sama seperti laksa Aeon! Pasti aroma dan rasa laksa yang lebih kurang ini akan puaskan hati anda sebagai penggemar laksa Aeon itu.

RESEPI LAKSA ALA-ALA AEON

Ok gaisss. Aku nak share resepi laksa sama rasa laksa aeon tu. Memang sedap nanges bucu meja punya. Suami aku yang x makan laksa pon makan bertambah. Dahlah senang giler buatnya.

BAHAN

– Sardin 2 tin kecil (1 tin blend, 1 tin lenyek kasar je)
– Pes asam pedas adabi
– Bawang besar
– Bawang holland setengah biji
– Asam keping
– Belacan
– Daun kesum
– Bunga kantan
– Bebola ikan
– Laksa basah
CARA MASAK

1. Blend sardin 1 tin, pes asam pedas, bawang, belacan. (boleh juga nak blend nenas sikit)
2. Campak semua bahan dalam periuk. Bubuh air. Masak ler ikut pekat mana kuah yang kita nak. Jangan lupa buh garam dan gula.
3. Sos/kuah sardin tu bubuh sikit. Kalau suka rasa ikan yang kuat buh semua pon xpe. Tapi better buh sikit2 sampai dapat rasa yang kita suka. Takut bau hanyir.

4. Last sekali buh bebola ikan. Petis udang terpulang nak buh ke x. Nak buh nenas pon boleh. Daun pudina pon boleh. Anak2 aku x makan jadi aku x buh. Olah ikut selera masing2.
5. Taaraa, dah siap. Resepi atas ni untuk 3-4 orang makan ye.
Selamat mencuba!
Sumber : Sharifah Zuhaiza


Resepi Laksa Thai (Ayam), Tak Ada Ikan Pun Boleh Siap!

RESEPI LAKSA THAI AYAM
Baru-baru ini sedang hangat diperdebatkan di laman media sosial mengenai laksa. Ada yang mempersoalkan jenis ikan yang digunakan, ada yang mempersoalkan laksa negeri manakah yang lebih enak dan macam-macam lagi. Tidak mengapa, ketahuilah bahawa semua laksa bagi setiap negeri mempunyai keistimewaan masing-masing.

Jadi, apa kata kita cuba pula laksa dari negeri jiran iaitu Thailand. Tak guna ikan pun boleh siap!
RESEPI LAKSA THAI ( ayam)
Resepi Makan 3/4org ;

Yg bertanda blend *cili boh tu tumis skali dgn bahan blend nanti asam keping letak time dh berbuah & daun limau purut letak last bila dh nk masak kuah.

Bahan tumis
– Bwg merah
– Bwg Putih
– Serai
– Cili padi
– Kunyit hidup
– Belacan
– cili boh / cili kering yang dah di blend untuk warna kuah sikit je
– Santan 2 kotak kecil
– Air (sukat guna kotak santn tu je 3kotak air biasa) kalau pekat sangat tambah air tapi kuah laksa ni pon sama macam kuah laksa kita tak sedap cair sangat pekat-pekat tu sedap.
-Ayam dicincang atau potong dadu halus2 gittew (boleh jugak nk guna ikan just rebus ikan apa-apa yang sesuai ganti ayam thats all )
-Laksa – boleh guna laksa halus atau bihun
Cara Masak ;
1.Tumis semua bahan blend skali cili boh smpai pecah minyak

2.Masukkan ayam tumis sekali sekejap baru msukkan santan dengan air

3.Masukkan asam keping , daun limau purut tuggu mendidih dah siap (noted : kalau nak kuah pekat kena banyakkan bahan tumis lagi sedap)

4.Ulam-ulam tu banyak lagi sebenarnya boleh letak. Tu sebahagiannya lah.

Selamat mencuba!
Sumber: Laksa Thai by Nosyamiza Atikah


Resepi Laksa Tomyam, Sekali Hirup Memang ‘Terangkat’!

Sebut sahaja laksa pasti kita sudah terbayangkan pelbagai jenis laksa yang ada di setiap negeri dalam Malaysia. Bagi anda yang merupakan ‘hantu laksa’, pasti semua jenis laksa sudah dicuba dan ada yang menjadi kegemaran. Selain itu, anda juga boleh cuba resepi laksa tomyam yang lebih lain sikit dari laksa biasa. Sekali hirup kuahnya memang terangkat dan kaw!
Baca juga: Resepi Nasi Goreng Viral, Nampak Simple Tapi Padu!

RESEPI LAKSA TOMYAM, MEMANG KENA CUBA!
Menu ni terinspirasi dari seorang influencer masakan di mana menu ni beliau telah share dalam IG beliau…. Nampak sedap & menarik… Saya pon apa lagi, terus mencuba. Alhamdulillah, menjadi… Sedap sangat-sangat. Di bawah nie saya share sekali resepi LAKSA TOMYAM ni & anda boleh mencuba membuatnya… Memang recommend sangat.
Bahan-bahannya :

-¾ cawan perencah tomyam

-½ cawan cili kisar
-1 tin besar sardin dibuang sosnya & diblend halus
-1 tin kecil sardin di buang sosnya kemudian isinya dilenyek kasar
-2 kotak santan
-3 pokok daun ketumbar
-3 – 5 keping asam keping
-2 batang serai
-3 helai daun limau purut
-Sedikit lengkuas
-Sos ikan, garam & serbuk perasa
-Air secukupnya
Bahan-bahan sampingan :

-Sebungkus laksa Siam/ laksa halus ( di rebus)
-Timun
-Bawang besar
-Kobis
-Bunga kantan dihiris kecil
-Cili api
-Limau kasturi
-Telur rebus
Cara-caranya :
1. Masukkan perencah tomyam, cili kisar, serai & lengkuas yang dah diketuk di dalam periuk, tumis sekejap hingga pecah minyak ( jangan letak minyak ye, just masuk semua bahan dalam periuk ja sebab perencah tomyam tu dah ada minyak )

2. Kemudian masukkan sardin yang dikisar tadi bersama dengan air ( kuantiti air bergantung banyak mana kuah yang kita nak )

3. Masukkan jugak sardin yang dilenyek & bunga kantan kemudian biarkan kuah mendidih
4. Bila dah mendidih, masukkan asam keping, daun ketumbar, daun limau purut & semua bahan perasa berserta dengan santan

5. Bila dah cukup rasa yang kita nak kemudian masukkan baki santan… Biarkan mendidih sekali lagi, tutup api

6. Hidangkan bersama dengan laksa halus yang dah direbus beserta dgn bahan-bahan sampingan tadi.

Selamat mencuba!
Sumber: Shah Shatry


Lebih 57K Shares, Resepi Laksa Tak Hanyir & Bau Semerbak Ini Confirm Boleh Licin Mangkuk

Siapa sahaja yang tidak menggemari juadah bernama laksa. Bukan sahaja mempunyai kepelbagaian rupa dan rasa mengikut negeri dalam Malaysia, laksa juga sangat sesuai dimakan pada bila-bila masa sahaja. Namun, bukan semua dalam kalangan kita yang mahir memasak laksa supaya dapat hilang rasa dan bau hanyir ikan. Jadi, buat anda yang merupakan ‘hantu’ laksa terutama sekali laksa utara, ini adalah resepi kuah laksa yang tidak hanyir dan bau semerbak sampai rumah jiran pun boleh bau! Dalam masa 25 minit sahaja dah boleh siap.
RESEPI KUAH LAKSA TAK HANYIR DAN BAU WANGI
Bahan-bahan
-ikan kembung atau ikan sardin

-bawang besar, belacan
-cili kering, cili merah dan cili padi

-asam keping homeade

-daun kesum dan bunga kantan
1. Ikan kembung lemak. Semua sedara mara dia dalam tu. Nanti air rebus ikan ni buang tau.

2. Gigi besi owh gigi besi, blend je semua kepala dan tulang semua. Jangan takot. Kang kita tapis. Pakai air paip je.

3. Macam biasa lah, blender serba boleh hat ni.

4. Raga ikan ibu yang paling ku sayang. Banyak bakti nya. Tapis di sini, tulang segala selamat di raga, tak masok dalam kuah laksa kita.

5. Cantik kejadiannya. Pekat kan. Nanti tambah air sikit.

6. Ini part sambal dia. Korang nak pedas boleh letak cili padi tu lebih. Ini sukatan yang anak anak pon boleh makan.

7. Hah? Blender ni lagi. Kan dah kata blender serba boleh. Korang takde jangan jelous.

8. Campak dalam periuk. Haishh senang je kejenya korang.

9. Helok hitam asam keping ibu. Buat sendiri asam keping ni. Bukan beli.

10. Udah siap ha! Apa lagi, bau wangi yamat.

11. Tonggeng terus masuk ke sambal tadi. Bekilat kan dapo ibu, tips nya, lepas masak sila kemas terus.

12. Terus masuk kan daum daun ni ye.

13. Yeaaahhhh siap dah! Biar ngelegak dah masak la tu weh. Boleh makan bersama anak anak.

*Terliurnya tengok laksa!
Sumber: Ameera


Resepi Laksam Kuah Pekat Viral, Hanya 3 Cara Penyediaan Mudah!

Laksam merupakan makanan terkenal daripada negeri Kelantan dan Terengganu. Bahkan, ianya turut terkenal di serata Malaysia. Uniknya adunan kuetiau laksam ini menggunakan tepung beras dan dihirup bersama kuah laksam ikan yang dikisar.
Kalau anda sedang mengidam laksam dan ingin merasai teksturnya yang pekat masin berlemak ini, jom ikuti resepi yang dikongsikan oleh Puan Ameera. Perkongsian resepi ini mungkin ada sedikit perbezaan daripada apa yang anda tahu, bergantung kepada selera dan cara masing-masing.

Baca juga: Resepi Dumpling Ayam Viral, Sedap Ni Kalau Makan Untuk Berbuka & Sahur!
RESEPI LAKSAM KUAH PEKAT VIRAL, HANYA 3 CARA PENYEDIAAN MUDAH!

Laksam in the house. Cara dan bahan bahan disetiap gambar. Ini cara saya. Selamat mencuba korang.

LANGKAH PERTAMA PENYEDIAAN LAKSAM IALAH KUAH LAKSAM!

Rebus ikan. Air dia ibu tak pakai. Ibu buang. Selera dan cara masing masing.

Masukkan sahaja semua dalam blend. Kerja senang jangan rumitkan. Blend hancur ya.

Tapis terus. Pekat juga.

Siap ditapis kesemuanya.

Bawang besar merah 2 biji, bawang putih 3 ulas dan halia sedikit . Blenderkan semua.

Jangan letak minyak ya. Terus tuang dalam periuk je.

2 batang serai ditikkan & asam keping. Masak sekejap.

Lada hitam. Masukkan ikan yang siap diblend tadi, garam & gula.

Santan 1 kotak 200 ml. Part ni jangan masak lama ya, takut pecah minyak santan tu. Terus jadi tak cantik.

SIAP!
LANGKAH KEDUA PENYEDIAAN LAKSAM IALAH KUETIAU LAKSAM!

Separuh cawan tepung gandum, 2 cawan tepung beras. Air 4 cawan dibancuhkan. Dia memang cair tau, jangan risau. Garam 1 sudu kecil, gaul rata dan boleh letak dalam bekas.

Panaskan kukus. Ibu pakai penutup Tupperware. Ini adalah pilihan ya, nak pakai tudung periuk pun tak kisah. Janji dia leper ya.

Kalau kelembung gitu dah masak la jawapannya.

Boleh la gulangkan dan asingkan. Kemudian ulang la buat sampai tepung tadi habis.

Tada. Jadi dah.
LANGKAH TERAKHIR PENYEDIAAN LAKSAM IALAH CILI PENCECAH & HIASAN!

Ikut pedas memasing ya. Cili merah tu kaw. Hihihi. Bahan ni semua ditumbuk ya.

Cili padi
Garam 1 sudu kecil
Gula 1 sudu makan

Limau kasturi 4 biji. Perahkan dan tuang dalam cili. Siap dah.

Merecik ah!

Ini bahan-bahan untuk hiasan dia. Letak toge, timun, bawang, kantan, kubis, kacang panjang.

Cantikkan.
Sumber: Facebook Ameera via Masak Apa Tak Jadi Hari Ni Official


Resepi Laksam Tak Melekit Bila Dipotong, Confirm Licin Mangkuk!

Bila berkunjung ke negeri Pantai Timur, antara menu makanan yang menjadi pilihan ramai selain nasi kerabu adalah laksam. Mempunyai rasa berlemak disertai dengan kepedasan cili. juadah ini menjadi kegemaran sesiapa sahaja tidak kira umur. Tetapi, agak sukar untuk kita temui laksam yang dijual luar dari negeri Pantai Timur, mempunyai rasa yang ‘seoriginal’ macam di sana.
Jadi, wanita ini kongsikan resepi laksam yang confirm akan buat anda tambah bermangkuk-mangkuk!

RESEPI LAKSAM SEDAP (untuk 5 orang)
Ini antara resepi terbaik yang pernah saya cuba. Saya share dengan kawan-kawan semua. Gabungan antara tepung beras dan tepung gandum menghasilkan laksam yang lembut (bukan lembik) dan tak melekit-lekit apabila dipotong.

250g terpung beras + 1/2 cwn tepung gandum

2 3/4cwn air sejuk
2 3/4 cwn air panas

1. Masukkan semua ke dlm mangkuk
2. Masukan air sejuk dan kacau. Kemudian masukkan pula air panas. Kacau guna whisk sehingga lafut dan x berketul.
3. Panaskan periuk kukusan (kalau guna steamer Noxxa xperlu).
4. Griskan minyak, pada loyang dan masukkan ke dalam kukusan.
5. Sendukkan bancuhan laksam ke dalam loyang pastikan lapisan tidak terlalu tebal atau nipis). Kukus sehingga masak (timbul gelembung2. Steamer Noxxa setkan 5 minit.
6. Sejukkan dahulu sebelum digulung.
MACAM MANA NAK BUAT KUAH?

1/2kg ikan kembung atau sardin (selayang) – bersihkan buang kepala & ekor
1 kotak santan 200ml
500ml air utk kuah
1 cawan air – untuk merebus ikan
1 st garam – untuk rebus ikan
1/2 st garam – untuk kuah (tak masin boleh tambah)
2 sb gula
8 ulas bawang merah
1 ulas bawang putih
10 keping asam keping
Sedikit lada hitam tumbuk
1. Susun asam keping dlm innerpot noxxa. Letak ikan dan taburkan garam. HP 60 minit
2.Ambil ikan xperlu buang tulang krn kaya dgn kalsium. Lagipun lembut sampai tulang. Blend bersama bwg2.
3. Masukkan semula ke dlm periuk (kuarkan Asam keping.) Masukkan bahan-bahan lain dan stirfry sampai mendidih.
ULAM-ULAM

Bunga kantan
Timun
Kacang panjang
Kobis
Daun kesum
Tauge – Semua hiris kecuali tauge
SAMBAL

10 tangkai cili kering
1 sb gula
1 st garam
Belacan- Blend semuanya
SIAP!

*Memang nampak terliur!
Sumber : Zura Ibrahim


Resepi Lamb Chop Perapan ‘Style’ Orang Turkey, Sesuai Perap Ayam Juga

Sebenarnya, terdapat banyak cara untuk menghasilkan perapan kambing yang sangat enak rasanya. Mungkin anda juga boleh cuba resepi dikongsikan oleh Puan Yana Owolabi yang membuat perapan menggunakan cara orang Turkey.
Kebiasaanya, dia menggunakan cara ini untuk memerap ayam. Tak disangka pula, apabila dicuba untuk membuat lamb chop dengan resepi ini, ternyata berjaya menambat hati suaminya. Jom cuba!

Baca juga: Resepi Chick-Kwa Halal, Makanan Popular Semasa Perayaan Tahun Baharu Cina!
MAKAN TANPA CICAH KUAH ATAU SOS CILI, PUN SEDAP JUGA!

Salam semua. Saja nak share, semalam buat lamb chop tapi fries tak ada sebab lupa beli.

Husband cakap ini lamb chop tersedap saya buat yang dia pernah makan. Dia jenis jujur kalau tak sedap dia cakap tak sedap. Kalau sedap dia cakap sedap.
Duduk tempat orang ni kadang nak makan macam-macam terpaksa buat sendiri. Dari situ saya try and error.
Saya perap lamb ni ikut stail orang Turkey. First time try untuk kambing selalu guna untuk ayam saja. Sebenarnya ada satu ayam dekat restoran Turki yang saya selalu makan tu sedap, jadi saya cuba Google resepi dia untuk buat sendiri.
RESEPI LAMB CHOP PERAPAN STAIL ORANG TURKEY
BAHAN-BAHAN & CARA PENYEDIAAN PERAPAN KAMBING:

1 sudu besar yogurt.
1 sudu kecil tomato paste (Ikut resepi asal tomato paste tu 1 sudu besar tapi saya tak suka rasa tomato tu kuat sangat).
Oregano.
Thymes.
Serbuk paprika.
Black pepper.
Serbuk jintan.
Garam.

1. Serbuk-serbuk tu saya main campak je ikut suka. Tak ada sukatan.
2. Kemudian perap 2-3 jam, nak lagi sedap perap lagi lama.

RESEPI KUAH BLACK PEPPER
BAHAN-BAHAN:
2 sudu marjerin.
Sebiji bawang besar.
2 sudu tepung gandum.
1 kiub ayam.
Serbuk black pepper.
CARA PENYEDIAANNYA:
1. Bagi kuah black pepper pula, marjerin 2 sudu cairkan dalam periuk.
2. Lepas itu, bawang besar sebiji dihiris dan masukkan dalam periuk tu. Kacau sampai agak bawang dah layu.
3. Masukkan tepung gandum 2 sudu.
4. Lepas itu, masukkan air. Air itu agak-agak saja, nak cair banyakkan lah air kalau taknak cair sikit cukup.
5. Masukkan 1 kiub ayam.
6. Kemudian, masukkan serbuk black pepper ikut suka nak letak berapa banyak. Ikut nak pedas macam mana.
7. Sekiranya nak warna gelap, tambah kicap sedikit.
8. Lepas dah lama sedikit, masukkan semua dalam blender. Kisarkan semua dan curah balik dalam periuk.
Dah siapppp!
EDITED:
** Kalau perap ayam macam itu, masak dalam air fryer. Makan begitu saja pun sedap ya amat. Tak payah makan dengan kuah atau sos cili ke pun tak apa.
Sumber: Facebook Yana Owolabi


Resepi Lamb Grill Homemade, Power & Sedap Macam Dekat Kedai!

Lazimnya, mengunjungi ke restoran antara makanan barat sering menjadi pilihan orang ramai adalah chicken chop dan juga lamb grill. Bagaimanapun, resepi ini dilihat seolah-olah sukar untuk dimasak di rumah.
Jadi, kami kongsikan cara mudah dan sedap resepi lamb grill yang anda kena cuba. Perapan yang sangat sedap memang sesuai untuk semua peringkat umur. Jom cuba!

Baca juga: Resepi Ikan Tepuk Asam Turun Temurun Nenek, Nampak Hitam Tapi Sedap!
RESEPI LAMB GRILL HOMEMADE, POWER & SEDAP

Ramai dok tanya resepi lamb grill abam. Ok abam kongsikan. Ini style abam ye. Cuti sekolah ni kan, boleh la buat bbq. Nah bahan dan cara. Semestinya Rare! Gerenti lamb akan lembut. InsyaAllah.

1. Lamb Shoulder

Perap untuk lembutkan daging lamb
Coke/Ice Cream Soda
Lemon

Letakkan lamb tersebut dalam bekas dan campurkan air tersebut dan lemon dan rendamkan lamb tersebut. 2-3 jam paling lama la.
Selepas rendam, toskan dan basuh daging tersebut. Jangan risau takkan ada rasa coke atau ice cream soda, basuh dan toskan. Actually tu untuk lembutkan lamb tersebut.

2. Perapan Lamb

Halian (ditumbuk lumat)
Sos BBQ (3sudu)
Sos tiram (1sudu)
Bawang putih (dihenyak)
Madu (madu 1 2 atau 3 pun tak kisah)
Rosemary (Dry) letak banyak sedap sikit
Kicap manis
Air (Tak perlu banyak,biar perapan agak pekat)
Garam sedikit
Lemon sedikit
Gula sedikit

Semua bahan tu disatukan dalam satu bekas gaul sebati dan perap lamb tersebut yang telah ditoskan. Nak sedap biar semalaman letak dalam peti ais.

*Lamb tak perlu nak grill lama-lama sebab lamb sat ja dah masak. Kalau lama-lama tak juicy.
3. Sos Black Pepper

Prego Sos Cheese n Herbs (Warna Kuning)
Lada hitam yang belum dihancurkan
Butter/Marjerin
Kicap manis
Bawang putih(Cincang halussss)
Bawang besar (Holland)
Serbuk sedap rasa (seberapa cubit ja)
Garam sedikit
Air sedikit

Cara-cara:
1. Panaskan Butter dan masukkan bawang putih dan bawang holland hingga kekuningan.
2. Masukkan sos prego dan masukkan air sedikit (ikut hangpa klu nak cair atau pekat).
3. Masukkan kicap manis (biar nampak gelap-gelap sedikit).
4. Masukkan black pepper yang telah ditumbuk, tak perlu halus sangat. Tambah sedikit yang serbuk.

5. Masukkan serbuk sedap rasa serta garam dan rasakan supaya rasanya seimbang.
So siap la lamb grill. Boleh dimakan bila-bila masa. Kalau buat perapan lebih, balance boleh frozenkan. Abam grill guna grill pan.

Sumber: Facebook Roslan Rusly


Resepi Lasagna Mudah Guna Biskut Cracker Je. Sedap Tu!

“Cuti-cuti sekolah ni macam-macam budak ni request nak makan. Kita pun dah kering idea nak masak apa…”
Biasalah rutin mak-mak waktu cuti ni asyik ke dapur je kerjanya. Sekejap-sekejap anak minta makan kan?

Sesekali tu kalau nak cuba menu baru, bolehlah cuba buat lasagna simple yang dibuat dengan biskut cracker ni. Ada juga yang panggil resepi ni murtabak daging.
Tak kisahlah apa pun namanya, yang penting rasanya sedap sangat! Cara nak buat pun mudah.

Jom kita tengok resepinya yang dikongsikan oleh Puan Farhanim Salleh di bawah.

Resepi Lasagna Biskut Cracker
Bahan-bahan
Untuk perap inti:

 1 tiub daging cincang
3 ulas bawang putih
1 inci halia
4 sudu serbuk kari
Sedikit lada sulah
Garam secukup rasa
1 biji bawang Holland (untuk menumis nanti)

Untuk dilapis

1 cawan susu cair
1 cawan santan
1 cawan air
1 pek biskut cracker
10 biji telur
Sedikit daun bawang / daun sup
Hirisan cili
Parutan keju

Cara-cara
1. Perap Bahan Inti
Mula-mula satukan semua bahan inti (kecuali bawang holland) dalam sebuah bekas.
Perapkan sekejap dalam lebih kurang 5 minit.
2. Masak Inti
Seterusnya kita akan masak inti daging yang diperap tadi.
Sediakan kuali dan panaskan sedikit minyak untuk menumis. Potong dadu bawang Holland tadi dan masukkan inti.
Masak hingga garing. Bila dah masak ketepikan.

3. Celup & Lapiskan Biskut
Ok bila intinya dah siap, kita nak melapis pula. Lebih kurang macam buat cheesekut tu.
Caranya, satukan susu cair, santan dan air dalam periuk. Panaskan.
Sementara tu boleh lapik loyang dengan aluminium foil. Sapukan marjerin keliling loyang. Saya guna loyang 8 inci.
Celup biskut cracker dalam adunan susu dan santan tadi. Jangan lama nanti biskut lembik. Susun dalam loyang.
4. Bubuh Inti & Ratakan dengan Telur
Kemudian inti yang dah siap masak tadi kita tambahkan hirisan cili dan daun bawang / daun sup.
Nak lagi lemak bubuhkan sikit cheese. Kalau tak, bubuh dekat topping saja pun boleh.
Kemudian tuangkan telur yang dah dikocok hingga rata. Settle 1 layer.

5. Ulang
Ulang semula langkah 3 & 4 hingga dapat 5 layer.
6. Bakar
Akhir sekali, bakar dalam oven. Suhu 170 selama 40 minit atau ikut oven masing-masing.
Untuk bahagian paling atas boleh bubuh topping ikut kreativiti masing-masing bila siap dibakar nanti.

Siap!
Beginilah hasilnya bila dah siap. Wah, baunya memang wangi satu rumah.

Mudah kan? Nanti kalau ada banyak biskut cracker dah boring nak makan boleh sangatlah buat lasagna ni.
Simple tapi sedap!

*Resepi lasagna biskut cracker ini disumbangkan oleh Puan Farhanim Salleh menerusi Facebook Masak Apa Hari Ni (MAHN). Untuk sebarang pertanyaan berkaitan resepi, boleh rujuk post asal beliau di SINI.


Roti Gardenia Nak Expired Jangan Buang, Boleh Buat Beef Lasagna Paling Mudah!

Lasagna merupakan antara juadah Itali yang mendapat permintaan di negara kita. Bila beli sahaja piza di luar, pasti kita akan turut memesan menu lasagna untuk dimakan bersama piza. Tetapi, bukan semua orang pandai buat lasagna macam apa yang boleh didapati di negara asal makanan ini bukan?
Jadi, ada cara yang lebih mudah sebenarnya untuk buat lasagna hanya dengan menggunakan roti Gardenia. Mudah dan ‘simple’, kalau ada roti Gardenia di rumah terutama sekali hampir tamat tarikh luput, boleh diubahsuai menjadi menu lasagna yang akan digemari anak-anak.

RESEPI LASAGNA ROTI GARDENIA BASIC
Disebabkan roti dah nak expired, jadi kita try test buat lasagna roti la ye. Ini je bahan-bahan yang ada malam tadi. Maka jadilah LASAGNA ROTI GARDENIA SIMPLE cara saya. Kalau nak cuba boleh try resepi kat bawah ni. Resepi lasagna roti paling simple cara saya (versi takde sayur-sayuran).
Bahan-bahan :

– 6 keping roti nk expired
– 2 biji telur
– 150ml susu segar
– 4 keping keju
– 3 sudu besar sos lada hitam
– 3 sudu besar sos tomato
– 200g daging cincang
– 2 ulas bawang putih – dicincang
– 1 biji bawang besar – dicincang
– 1 cubit garam dan gula
– parutan keju
Cara-cara buat inti

1. Tumis bawang putih dan bawang merah dengan butter/marjerin sampai naik bau
2. Masukkan daging cincang. Tumis smpi masak/kering air
3. Tambah sos tomata dan sos lada hitam
4. Perasakan garam dan gula kalau perlu
Cara melapis :

1. Sapu keseluruhan bekas dengan mentega. Saya guna bekas kecik jer…
2. Pukul susu dan telur sehingga sebati.
3. Celup roti dalam bancuhan tadi dan susun dalam bekas hingga penuh bahagian bawah bekas.
4. Tuang separuh inti tadi atas roti dan ratakan.
5. Susun kepingan keju atas daging.
6. Ulang dan tambah lagi satu lapis roti dan daging.
7. Akhir sekali taburkan parutan keju di atas lapisan atas sekali.

*** Lapisan atas sekali mesti daging dan parutan keju.
*** Boleh letak sosej/pepperoni sebagai hiasan.
8. Jika ada lebihan bancuhan tadi siramkan dalam bekas tu.
9. Bakar guna AF pada suhu 160 darjah celsius 20 minit.

Siap!
Sumber: Masriza Basri


Susah Nak Cari Buluh, Ini Cara Buat Lemang Dalam Tin & Cawan Kertas

Mungkin ramai yang suka makan lemang tapi susah nak cari buluh kan?
Sekarang ni dah macam-macam cara kreatif yang kita boleh cuba untuk hasilkan sendiri lemang homemade di rumah.

Guna resepi yang sama macam lemang biasa, cuma diolah sedikit menggunakan bahan yang lebih mudah – iaitu menggantikan buluh dengan tin aluminium atau cawan kertas.
Jom kita tengok cara-caranya di bawah.

Resepi Lemang Homemade Guna Tin Aluminium @ Cawan Kertas
Berikut adalah resepi yang dikongsikan oleh Puan Nor Shafidah Mohamad.

Senarai bahan-bahan yang diperlukan adalah:
Bahan-bahan

beras pulut 3 kilo
santan 2 kilo
garam secukup rasa
tin minuman / cawan kertas
daun pisang
air secukupnya (agak-agak ye)

Cara-cara
1. Basuh Beras Pulut
Pertama sekali, kita basuh beras pulut macam biasa.
2. Rendam Beras Dalam Santan
Kemudian, rendam dengan santan dan air.
Tambah garam secukup rasa.
Biar pulut terendam dalam lebih kurang 1/2 jam.

3. Lapikkan Daun Pisang Dalam Tin Minuman / Cawan Kertas
Seterusnya, bersihkan daun pisang dan masukkan ke dalam tin minuman yang telah dibersihkan atau cawan kertas.

4. Masukkan Pulut
Lepas tu bolehlah masukkan pulut ke dalam tin sampai paras yang dikehendaki. Biasanya isi sampai 3/4 je supaya tak penuh sangat dan terkeluar bila masak nanti.
Sambil tu masukkan santan sampai menutupi atau sama paras dengan pulut tadi. Jangan lebih sangat ya nanti lembik.

5. Bakar
Akhir sekalu, bakar dalam oven selama 1 1/2 jam dgn suhu 180c .
Guna api atas dan bawah.

Siap!
Mudah kan? Bila dah siap, bolehlah makan dengan rendang.
Sedap dan lembut je. Puas hati, rupanya memang macam lemang yang dibuat dalam buluh.

Saya buat sekilo pulut dapat 9 tin minuman ni.
Saya potong saja tinnya untuk keluarkan lemang. Kalau yang guna cawan kertas pun boleh buat cara yang sama.
Sumber: Facebook Vie N Mizan
Boleh juga kukus kalau tak ada oven di rumah. Insha Allah dapatlah juga makan lemang walaupun tak ada buluh!

* Resepi asal lemang dalam tin ini dikongsikan oleh Puan Nor Shafidah Mohamad menerusi Facebook. Ia telah disunting dan diterbitkan semula dengan kebenaran. Sebarang maklumat lanjut atau pertanyaan boleh rujuk post asal di SINI.
Selamat mencuba!


Resepi Lemang Kukus Guna Cawan Kertas, Elok Kejadiannya!

Nak makan lemang tapi susah nak cari dan malas beratur panjang? Jangan risau, sebenarnya anda boleh buat lemang di rumah hanya menggunakan cawan kertas sahaja. Walaupun tidak dibakar macam apa yang dilakukan secara tradisional, rasa lemang menggunakan cawan plastik ini tetap sama walaupun dikukus.
Paling mudah nak buat untuk sambutan Hari Raya kali ini!

RESEPI LEMANG CAWAN KUKUS

-2 kg pulut susu rendam 4 jam

-3 biji kelapa ambil santan dan campur dgn garam spy lemak

-Daun pisang
-Cawan kertas
CARA-CARANYA
1.Letak daun Pisang keliling cawan kertas

2.Isi 5 sudu besar beras pulut

3.Isi santan lebih sikit dari paras beras pulut

4.Susun dalam periuk kukus

5.Kukus selama 1 jam setengah

6.Siap, daun pisang yang lebih bahagian atas tu boleh lipat ke bawah tekan-tekan sikit bahagian atas pulut bagi rata.

7.Dah sejuk boleh potong.

Boleh dimakan bersama rendang atau kari.

Sumber: Nur Masri


Resepi Lempeng Nasi Paling Mudah, Lembut & Sedap. Guna Nasi Lebih Je!

Kadang-kadang tu buntu juga nak masak apa untuk sarapan.
Naik jemu makan roti canai dan nasi lemak setiap hari kan?

Sesekali pekena lempeng cicah sambal atau kari pun seronok juga…
Boleh buat guna lebihan nasi semalam je. Taklah membazir. Sesuai juga dibuat sahur sebab memang ekspres. Kejap je dah siap.

Jadi, jom kita tengok resepi lempeng nasi yang dikongsikan oleh Puan Bueimah Paimen ini.

Resepi Lempeng Nasi Paling Mudah, Lembut & Sedap
Lempeng nasi dengan sambal tumis permintaan cucu. Lama tak makan lempeng dengan sambal ibu nenek, katanya.
Yang berhajat nak mencuba, saya sertakan resepinya di sini.
Resepinya saya ambil dari blog chef Che Mat Gebu. Memang mudah sangat.
Bahan-bahan

2 cawan nasi sejuk (nasi semalam)
3 cawan air
1 1/4 cawan tepung gandum
Garam secukup rasa
2 camca besar minyak masak (boleh juga guna minyak zaitun)
Kuah kari atau sambal tumis sebagai pencicah

Cara-cara
1. Kisar Nasi
Mula-mula, gunakan blender untuk kisar nasi tadi bersama air.
2. Campurkan Bahan Lain
Kemudian masukkan tepung, garam secukup rasa dan minyak masak, kisar lagi hingga rata dan sebati.
Keluarkan dari blender dan masukkan dalam satu bekas. Biarkan sekejap.
3. Masak Atas Kuali
Sementara tu, panaskan kuali leper dan lenser dengan sedikit minyak.
Ambil 1/3 cawan adunan lempeng, tuang ditengah-tengah kuali.
Nak dapatkan bentuk yang cantik, tuang perlahan dan biar ia merata sendiri.
4. Terbalikkan & Angkat
Masak dengan api sederhana hingga permukaan lempeng nampak pucat.
Bila permukaan dia dah nampak berlubang-lubang, terbalikkan dan masak sekejap lagi hingga perang keemasan.
Agak-agak dah masak kedua-dua belah tu, terus angkat.
Lepas tu ulang kaedah sama untuk baki adunan tadi sampailah habis.

Dah Siap!
Boleh hidangkan bersama kuah kari atau sambal tumis. Mudah kan?
Selamat mencuba.

*Resepi lempeng nasi ini dikongsikan oleh Puan Bueimah Paimen menerusi Facebook. Sebarang pertanyaan berkaitan resepi boleh dirujuk pada post asal beliau di SINI.


Resepi Lempeng Nasi Ekspres, Sesuai Untuk Si Kecil Yang Dah Bosan Makan Nasi

“Aduhaii, si kecil ni tak nak makan nasi pula..mesti dia dah bosan hari-hari makan menu sama je..”
Perkara yang paling merunsingkan para ibu adalah apabila anak enggan makan. Selalunya, si kecil memang cepat bosan dengan menu yang sama setiap hari. Jadi, ibu-ibu mestilah kreatif untuk mencipta menu baru yang berkhasiat supaya anak dapat nutrisi untuk bantu tumbesaran mereka. Jadi, ibu ini kongsi resepi lempeng nasi yang mudah dan cepat, anak mesti suka!

LEMPENG NASI

Al kisahnya si Lempeng Nasi untuk si manja. Hmm.. Dekat seminggu si omei-omei mommy reject nasi.. makan tu makan tapi eee… Luah.. penyek.. tenyeh-tenyeh… Dia pi kutip pula yang dia luah. Dah bagi dah pinggan dan makanan khas tuk dia. Dia buat kipas-kipas nasi ke makanan tu sambil masuk mulut juga. Ye faham tu bagus tuk proses perkembangan psikomotor dia. Memula adik taiko.. Last-last kakak pula ikut.. Mommy tak marah okay.. Tapi mommy is stresss nak sental balik… Hahahha.. Tapi takpe.. Comeiii semua tu.. So mommy tetap kata nasi tu lagi kenyang.. So kita main sorok-sorok nasi.. Try buat lempeng nasi pula..

RESEPINYA ADALAH:

2 cawan nasi
1 1/2 cawan tepung gandum
1/2 cawan ikan bilis
2 cawan air
CARA-CARA:

Semua bahan ni blend hancur.

Ratakan kuali non stick ngan sedikit minyak. Amik sesenduk adunan buat la macam lempeng..

Bagi garing sikit takpe.. cuba ek.. mommy semua jangan gibab! Dah Siap!
Sumber: Resepi Rara Sakura


Resepi Lengkap Nasi Ayam Penyet, Buat Sendiri Lebih Nikmat!

Kepada anda yang menggemari hidangan nasi ayam penyet, kini anda boleh cuba sendiri membuatnya di rumah. Sudah ada resepi apa salahnya cuba dan memang sangat mudah! Resepi ini telah dikongsikan oleh Puan Salmah Haji Ijam.
Info menarik buat anda, hidangan ini merupakan masakan Indonesia yang sangat popular di Malaysia sehingga menjadi kegemaran ramai. Sudah nama pun negara serumpun, tidak banyak dan sedikit budaya makanan di negara mereka begitu mudah diterima oleh lidah orang kita.

Baca juga: Resepi Sizzling Spaghetti Buttermilk & Popcorn Chicken, Hidang Guna Hot Plate
NASI AYAM PENYET BILA BUAT SENDIRI RASANYA LEBIH NIKMAT!

Nasi Ayam Penyet. Alhamdulillah rezeki bersama keluarga dihujung minggu. Jom! Pakat masak-masak.

RESEPI NASI AYAM PENYET LENGKAP!
1. RESEPI SAMBAL PENYET

BAHAN-BAHAN:

Bawang besar 1 labu.
Bawang putih 3 ulas.
Cabai  merah 4 biji.
Cabai Melaka hijau 20 biji.
Tomato 3 biji.
Belacan sikit (nak masukkan ikan bilis pun boleh).
Cili ikut pedas kita nak.

CARA MEMASAK:
1. Goreng bahan-bahan sambal penyet dan masak hingga layu.
2. Toskan dan biar.
3. Kemudian blander atau tumbuk. Saya blander.
4. Akhir sekali masukkan perasa sesedap rasa (saya bubuh garam dan gula sahaja).
2. RESEPI AYAM GORENG PENYET

BAHAN-BAHAN:

Tepung gandum 4 sudu.
Tepung jagung 4 sudu.
Kunyit dan rempah kari daging sedikit.
Ayam saya minta belah 4 atau minta bahagian peha.

CARA MEMASAK:
1. Gaul-gaulkan ayam sehingga sebati.
2. Goreng dalam minyak yang panas.
3. TEMPE & ULAM-ULAMAN

BAHAN & CARA:
1. Sedikan tempe.
2. Potong dan goreng garing.
3. Sediakan kacang panjang dan sayur kobis sebagai daun ulam.

Selamat mencuba. Sesekali masak sendiri. Jimat pun jimat.
#nasiayampenyet #mummysalkitchen #ilovemyfamily
Sumber: Facebook Salmah Haji Ijam via Masak Apa Hari Ni..(MAHN)


Resepi Lengkap Set Nasi Beriyani Bersama Daging Masak Kandar, Macam Makan Di Kedai!

“Dah bosan lah makan nasi putih je, nak masak nasi apa lagi ye?”
Bila sudah hari-hari makan nasi putih, kadang-kadang ada juga rasa teringin nak makan jenis nasi yang lain bukan? Banyak sebenarnya pilihan yang anda boleh masak seperti, nasi ayam, nasi arab dan nasi briyani. Sebut sahaja nasi briyani, terdapat pelbagai jenis nasi briyani seperti ni nasi kandar atau jenis nasi briyani sepeti di Johor.

Tetapi, kalau anda sukakan nasi briyani seperti di restoran nasi kandar, mudah sahaja sebenarnya untuk anda masak di rumah. Alang-alang dah bekerja dari rumah ni kan, boleh cuba buat dan dimakan seisi keluarga!
RESEPI NASI BRIYANI SIMPLE ( anggaran 7-8 org makan)
Bahan-bahan:

1 kg beras basmathi, rendam 1/2 jam dan sejatkan
1 sudu besar minyak sapi
5 sudu besar marjerin planta ( atau apa2 marjerin pun boleh)
3/4 tin susu cair
1 biji bawang besar, dimayang halus
3 ulas bawang merah*
5 ulas bawang putih*
2 inci halia*(*dikisar halus)
1 batang kayu manis
3 kuntum bunga lawang
5 kuntum bunga cengkih
3 biji buah pelaga
3 helai daun pandan, siat dan simpulkan

Segenggam daun ketumbar ( optional)
Segenggam bawang goreng
1/2 cawan gajus
1/2 cawan kismis
Secubit safron direndam dalam sedikit air panas (kalau takde boleh guna pewarna kuning biasa)
2 kiub ayam maggi
Garam secukup rasa
2 s/b rempah beriani – bancuh dgn sedikit air
Air mengikut sukatan beras basmathi yg anda guna – biasanya air kena lebih sikit kalau saya masak.. Lebih kurang sukatannya 1:1.5
Cara-cara:

1. Panaskan minyak sapi & planta dalam kuali…
2. Masukkan kayu manis, bunga cengkih, bunga lawang dan buah pelaga diikuti dgn daun pandan dan bahan-bahan kisar bersama rempah beriani tadi…Tumis hingga wangi…
3.Masukkan gajus dan masak hingga gajus perang…
4.Masukkan kismis..Kacau rata…
5. Tuang air mengikut sukatan beras dan susu cair…Masukkan kiub ayam dan garam (secukup rasa)…Biarkan mendidih…
6. Tuang ke dalam rice cooker dan masukkan beras, kemudian masak seperti biasa..Masak hingga nasi kering…
7. Dengan menggunakan btg sudu buat beberapa lubang pada nasi tadi dan tuangkan safron @ pewarna kuning.. Masukkan juga daun ketumbar dan bawang goreng…
8. Tutup tudung periuk dan biar nasi betul-betul masak…
9. Bila nasi betul-betul masak, gaul nasi perlahan2 sekadar meratakan bahan-bahan tabur tadi dan juga jus safron @ pewarna kuning..Jangan terlebih gaul nanti nasi akan patah-patah… Seelok-eloknya gunakan chop stick atau garfu..
10.Boleh laa dihidangkan bersama lauk2 sampingan seperti kari daging, dalca, ayam masak merah, pajeri nenas, pencuk nenas, acar timun atau acar buah dan kurma ayam @ daging atau mengikut selera masing-masing.
Daging Masak Kandar

1 kilo daging
20 ulas bwg kecil( dihiris)
Bahan yang perlu dibasuh dan direndam sampai kembang:-
1 sudu besar jintan putih
1 sudu besar jintan manis
1 btg kulit kayu manis
4 kuntum bunga lawang
7 buah pelaga
10 kuntum bunga cengkih
15 tangkai cili kering-direbus
2 labu bawang besar
1/2 labu bawang putih
2in halia(kesemua ini diblender bersama bhn yg direndam diatas)
***bahanbahan yang rendam tu, nnti airnya tu blend sekali…jangan buang airnya..
1 cawan sos tomato
1 cawan kicap pekat
2 sudu besar kerisik
4-5 tangkai daun kari
Gula, garam, kiub ayam/ daging
Cara-cara

-Tumis bawang hiris dan daun kari hingga kekuningan
-Masukkan bahan-bahan blender tumis hingga garing masukkan daging, kecilkan api biarkan sehingga air daging hampir kering dan hampir lembut masukkan kicap, sos tomato, kerisik, gula, garam, kiub dan masak sehingga kering.
-Kalau suka boleh ditambah bawang besar yang dipotong bulat masukkan diakhir sekali. Kalau gunakan ayam, goreng dahulu tapi jangan terlalu garing.
-Gula tu lebih sedap jika gunakan gula melaka asli kalau kurang manis baru tambah gula putih..
Kredit: Adnil san via Pakcu Love


Resepi Lengkap Set Nasi Tomato, Ayam Masak Merah & Dalca Macam Di Kenduri. Memang Padu!

Dah bosan asyik makan nasi putih je? sesekali teringin juga tekak ni nak makan nasi tomato kan? Tapi kalau bukan dekat pasar malam atau rumah kenduri, susah juga nak cari orang jual nasi tomato pada hari-hari biasa. Oleh itu, apa kata kita cuba buat sendiri nasi tomato lengkap dengan hidangan ayam masak merah berserta dalca sayur sebagai hidangan lengkap juadah di rumah. Barulah terkenang-kenang momen hadir ke kenduri kan?
Cara buat Nasi Tomato satu set lengkap!

-2 cawan beras basmathi
-2 1/2 cawan air

-Sedikit halia

-1 1/2 biji bawang besar sederhana saiz potong dadu
-2 ulas bawang putih potong dadu
-Bahan penumis,( kayu manis, cengkih dan bunga lawang)
-3 sudu besar tomato paste
-1 kiub pati ayam
-Sebatang serai diketuk
-1/2 cawan susu cair
-1 sudu besar minyak sapi dan sedikit minyak tuk menumis
-Garam
-Hiasan daun pudina dan bawang goreng
Cara-Caranya

1. Bersihkan beras basmathi dan rendam sekejap
2. Dalam Kuali ..panaskan minyak dan minyak sapi, masukkan bawang besar, bawang putih dan halia serta bahan penumis
3. Tumis sehingga naik bau…masukkan tomato paste, serai, kacau sebati..
4. Kemudian toskan beras dan masukkan dlm rice cooker dan masukkan bahan tumis tadi serta air…dan garam.. tanak seperti tanak nasi..dah masak baru kacau perlahan2 supaya nasi tak patah2 ye ## sukatan air bergantung pada beras yang digunakan… Jika basmathi biasa 1 cawan beras airnya 1 1/2 cawan …
Ayam Masak Merah

-1/2 ekor ayam dpotong kecil
-2 biji bawang besar saiz sederhana*
-3 ulas bawang putih*
-Sedikit halia*
-2 sudu besar cili kering yang telah direbus dan di kisar
-2 sudu besar tomato paste
-2 sudu besar sos cili/sos tomato
-Garam
-Gula
-Minyak utk menumis dan bawang besar dipotong bulat tuk hiasan
Cara-Caranya

1. Ayam dipotong kecil dan dibersihkan serta ditoskan dan digoreng garam kunyit.
2. Kisar bawang besar, bawang putih dan halia
3. Tumis bahan kisar dan lada sehingga pecah minyak..tumis biar agak lama dgn api perlahan
4. Masukkan tomato paste, sos cili/sos tomato
5. Dah agak-agak kering masukkan gula dulu dan masukkan air sedikit dan perasakan dgn garam
6. Masukkan bawang besar yang dipotong bulat nipis.
Resepi Dalca daging, hati dan paru lembu dan sayur

-300 gm daging lembu dipotong kecil
-Hati lembu dipotong kecil
-Paru lembu (diptong dan direbus terlebih dahulu biar empuk)
-2 biji bawang besar sederhana saiz
-3 ulas bawang putih
-3 sudu rempah dalca
-1 mangkuk santan
-Sedikit halia
-Sedikit air asam jawa
-Bahan penumis

Siap!


Dah Bosan Lepat Pisang? Cuba Pula Resepi Lepat Jagung Manis Viral, Lembut Betul!

Setiap kali tiba waktu petang, mesti ada sahaja rasa nak kunyah-kunyah sambil minum teh panas kan? Juadah yang sangat sesuai dimakan bila waktu petang ini sudah semestinya adalah kuih-muih tempatan. Boleh dibeli di luar atau dibuat sendiri, salah satu juadah kuih-muih tempatan yang anda boleh cuba buat sendiri di rumah adalah lepat jagung manis.
Selalu anda dengar orang menggunakan pisang sahaja kan? Kali ini, anda cuba pula menggunakan jagung manis dan balut lepat tersebut menggunakan kulit jagung tersebut. Macam lain dari yang lain bukan? Boleh juga buat untuk sambut bulan Ramadan yang bakal menjelma tidak lama lagi.

Resipi Lepat/Pais Jagung (Anggaran 10-12 lepat)
Bahan-bahan:-

1 cup jagung manis parut (Anggaran 2-3 tongkol jagungg)

1/2 cup tepung gandum
1/2 cup kelapa parut
1 sudu besar gula (bole adjust ikut lidah memasing)
Secubit garam (adjust ikut lidah)
CARA-CARANYA
1. Parut jagung. Blender bole gak tp nanti hilang tekstur jagung2 tu. Ada tekstur br sedap.

2.1 cawan jagung parut

3.1/2 cawan tepung gandum
-1/2 cawan kelapa parut

4.1 sudu besar gula (kak guna gula perang)

Adjust ikut lidah memasing. Jagung kak dah manis, 1 sudu cukup.
5.1/4 sudu teh garam. Ni pun adjust ikut lidah ja.

6.Gaul sebati. Tak payah add air ya. Air dari jagung pun banyak air dah.

7.Amik kulit jagung untuk jadikan pembungkus lepat. Barulah macam di tamu gitu.

8.Letak 1 sudu besar. Pepandai la adjust. Kalau kulit nda lebar sangat, letak la sikit-sikit.

9.Pastu lipat ke belakang; atas dan bawahnya.

10.Siap melipat.

11.Pastu steam dalam 30 minit menggunakan apa-apa jua steamer yang ada di rumah.

12.Pas dah siap, angkat dan apa lagi, terus makan!

Selamat mencuba!
Sumber: Aya Chalo


Resepi Limau Kasturi Asam Boi, Nak Minum Tambah Ais Je!

Kesedapan dan keenakan buah limau kasturi memang digemari ramai dan menjadi penambah rasa dalam masakan dan minuman.
Gandingan limau kasturi dan asam boi juga menjadi pilihan orang ramai. Rasa masam dan manis dicampur ais batu. Memang sedap! Nak tahu resepi mudah? Jom baca!

Baca juga: Lelaki Ini Kongsi ‘Ilmu Pengasih’ Masak Nasi Putih Sedap Macam Di Kedai
RESEPI LIMAU KASTURI ASAM BOI, NAK MINUM TAMBAH AIS JE
Banyak sangat dekat kampung, maka terjadilah limau kasturi asam boi. Sedap rupanya. Bila nak minum campur dengan ais.

Bahan-bahan:

Limau kasturi
Garam halus
Gula perang
Gula biasa
Asam boi

Cara penyediaan:
– Ambil garam dan ramas manja-manja sampai kulit limau licin dan lembut. Selepas 30 minit, bilas menggunakan air bersih.

– Kemudian, masak air gula menggunkan gula perang dan gula biasa. Agak-agak sahaja, jangan terlalu cair. Potongkan bentuk X dihujung limau dan letak dalam bekas bersama asam boi.

– Akhir sekali, tunggu air gula suam barulah tuang dalam bekas yang ada limau. Guna balang kaca ye. Dah sejuk baru tutup. Letak luar atau dalam peti ais.

Uii, sedapnya. Kecur air liur tengok. Nampaknya kena buat hari ini juga!
Sumber: Facebook Juridah Jamal


Resepi Loaded Potato Bowl Ala-Ala KFC, Puas Makan!

Selain menu ayam goreng yang menjadi kegilaan ramai khususnya anak-anak apabila berkunjung ke restoran makanan segera KFC, ada menu lain juga yang menjadi perhatian. Menu tersebut adalah Loaded Potato Bowl dimana berasaskan kentang, ayam dan turut diletakkan sedikit jagung di atas.
Rupanya, anda boleh cuba buat sendiri potato bowl ini di rumah dan sudah semestinya lebih puas dimakan!

Artikel berkaitan: Cara Buat Burger Zinger Tarik Viral Macam KFC, Memang Menjadi!
RESEPI LOADED POTATO ALA KFC
BAHAN MASHED POTATO

Kentang – 1kg
Butter – 100g (potong dadu)
Whipping cream – 100ml
Air – 50ml (ni bukan untuk rebus kentang tau)
Black pepper
Garam secukup rasa
CARA-CARA :

1.Rebus kentang sampai betul-betul lembut. Lepastu campurkan je semua bahan, gaul sampai butter tu cair. Jangan risau! Rasa dia serius sedap okies.
BAHAN AYAM

Ayam dada – Potong dadu
Tepung bestari
CARA-CARA :
1.Bancuh tepung dengan air lepastu goreng la dalam minyak panas.
BAHAN TOPPING

Jagung rebus
Cheese yang dibancuh dengan air panas
Mayonis
*Jagung tu rebus dulu tapi jangan lama-lama nanti kecut lepastu gaulkan dengan gula & garam sikit.
CARA NAK LETAK DALAM BOWL :

-Tyra buat layer-layer tapi kalau korang ikut la nak buat macam mana.
-Memula letak mashed potato tu pastu letak sos cheese & mayonis pastu letak lagi potato & ulang step tadi ikut korang nak berapa layer. Last sekali baru letak jagung, ayam goreng & curahkan sos cheese dengan mayonis. Ok settle dah boleh makan!

Selamat mencuba!
Sumber: Tyra Manan


Resepi Lontong aka Kuah Lodeh Simple & Sedap. Hirup Kuah Sampai Licin!

Menu apa lagi yang famous di hari Raya selain ketupat dan rendang? Bukan apa, sesekali tu jemu juga makan benda yang sama.
Jadi, apa kata cuba buat lontong atau kuah lodeh pulak. Pekena dengan sambal dia sekali, memang layan!

Ini resepi lontong yang mudah dan lazat yang dikongsikan oleh Puan Nor Hazwani Mohd Zain.
Resepi Lontong Kuah Lodeh Yang Simple & Sedap
Berikut adalah bahan-bahannya dan cara membuat lontong / kuah lodeh.

Sebelum nak buat kuah lontong / lodeh ni kenalah masak dulu nasi impit sebab ambil masa lama jugak nak masak tu kan.

So, boleh rebus dulu siap-siap sambil sediakan kuah lontong / lodeh ni.

Bahan-bahan
Bahan A – untuk blender

5 biji bawang besar
6-7 batang serai
Kunyit
Halia
Lengkuas
Segenggam udang kering
Buah keras

Bahan B – aneka sayuran dipotong kecil

Sengkuang
Carrot
Baby jagung
Tempe
Kacang panjang
Cili
Kobis
Terung
Tauhu

Bahan C – direndam

Soo hoon
Fuchuk

Bahan D – bubuh akhir

Santan
Asam keping
Garam / perasa secukupnya

Cara-cara
1. Blender
Mula-mula kisarkan semua bahan A menggunakan blender.
2. Panaskan Air
Kemudian, panaskan air dalam periuk hingga mendidih.
3. Masukkan Bahan Blender
Bila dah mendidih, masukkan bahan yang dikisar tadi.
4. Masukkan Sayur
Kemudian masak lagi hingga mendidih. Lepas tu baru masukkan sayur-sayur.
Sayur ni ikut masing-masinglah. Kalau ikutkan resepi asal tak bubuh pun baby jagung dengan bunga kobis. Tapi memandangkan saya peminat sayur, saya bubuh je apa yang ada.
Sayur macam sengkuang, carrot,baby jagung dan tempe boleh masuk awal sikit untuk bagi lembut.
Sayur yang cepat lembut contohnya kacang panjang, cili, kobis, terung dan tauhu tu masukkan kemudian sikit.
5. Masukkan Soo Hoon & Fuchuk
Seterusnya masukkan soo hoon dan fuchuk yang telah direndam.

6. Perasakan
Bila semua bahan dah agak lembut, bolehlah kita perasakan.
Bubuh garam secukup rasa, asam keping dalam 2 keping dan akhir sekali santan.
Kalau nak kuah lambat basi, guna santan kotak. Kacau sebati.
Masukkan perasa secukupnya dan tutup api. Siap!

Tambahan: Sambal Tumis Ikan Bilis
Rasa tak lengkap pula kalau tak ada sambal tumis ikan bilis kan?
Walaupun mungkin ramai dah tahu buat, saya kongsikan jugalah resepi sambal ikan bilis simple dekat sini.
Bahan-bahan

Cili kering
Belacan
Air asam jawa
Bawang besar
Bawang putih
Halia
Kunyit
Lengkuas
Serai (diketuk)
Ikan bilis

Cara-cara
Blender semua bahan kecuali serai dan ikan bilis. Panaskan minyak dan tumis semua bahan sekali dengan serai yang diketuk tu. Bila dah naik bau, masukkan ikan bilis. Siap!

Tak Semestinya Dihidang Waktu Raya Je
Mudah kan resepi lontong / kuah lodeh ni. Bolehlah cuba nanti. Tak semestinya waktu Hari Raya je. Hidangkan untuk hari-hari biasa pun sedap.
Nak-nak kalau bubuh dengan sambal macam ni. Tak cukup semangkuk!

Selamat mencuba!

*Resepi lontong / kuah lodeh ini dikongsikan oleh Puan Nor Hazwani Mohd Zain menerusi Facebook. Ia telah disunting dan diterbitkan semula dengan kebenaran. Sebarang maklumat atau pertanyaan lanjut sila rujuk post asal beliau di SINI.


Resepi Lontong Persis Macam Di Johor Untuk Rumah Terbuka, Confirm Licin!

Kita masih berada dalam bulan Syawal dimana sudah pastinya banyak undangan rumag terbuka yang bakal dikunjungi. Bukan itu sahaja, apabila anda sudah berkunjung ke rumah terbuka rakan dan sanak saudara, pastinya mereka juga akan menantikan rumah terbuka dari anda juga kan? Salah satu menu yang akan menjadi kegemaran orang ramai adalah lontong. Jadi, macam mana nak masak lontong supaya dapat menarik selera tetamu yang bakal hadir? Ini resepinya.
RESEPI LONTONG SEDAP!
Kali pertama buat masa hari raya pertama. Dalam keadaan demam panas, syukur ada mak saudara yang sudi tolong kisar rencah sebab tak larat sangat. Kemudian gagahkan diri untuk masak makan ramai-ramai. Alhamdulillah. Cuma tekak orang demam, tak berapa nikmat sangat bila menjamah. Jadi, hari ni buat kembali dan alhamdulillah, puas hati. Cik Fieyza kongsi resipi andai ada yang belum pernah cuba buat.. Resipi ni hasil gabungan daripada beberapa resipi.

Nasi Himpit – rebus

Bahan kisar : Bawang besar/ bawang putih/serai/lengkuas/halia/buah keras/kunyit hidup/udang kering/ikan bilis

Lobak merah/kacang panjang/tauhu(goreng terlebih dahulu)/udang/pucuk(rendam sekejap)/tahun(suun)-basuh sahaja.

Santan sekotak besar/kiub ikan bilis/asam keping/bahan perasa/telur rebus

Sambal tumis ikan bilis/kuah kacang
Caranya :
Tumis bahan kisar hingga pecah minyak. Masuk air utk kuah. Masukkan lobak merah, kacang panjang dan asam keping. Masak hingga mendidih, masukkan kiub ikan bilis, udang dan tauhu goreng yang dipotong dadu.

Tuang santan dan sayur pucuk serta bahan perasa. Bila mendidih, masukkan tahun (suun) dan tutup api. Boleh tabur hirisan cili besar.

••Sediakan mangkuk, masukkan beberapa ketul nasi himpit, tuang kuah kemudian letak sambal tumis dan telur rebus. Dah boleh ngap setelah bismillah.
Sumber : Novelis Afieyza Isahak


Resepi Mac & Cheese Paling Senang, Sebekas Tak Cukup!

Hati ibu bapa mana yang tidak gembira melihat keceriaan di wajah anak-anak apabila dapat makan, makanan yang mereka gemari. Betul tak?
Begitu juga, dengan seorang ayah ini iaitu Encik Wan Luqman yang sanggup turun ke dapur memenuhi permintaan anak-anaknya. Jadinya, sambil itu beliau juga berkongsi Resepi Mac n Cheese untuk memudahkan ibu bapa di luar sana juga.

Baca juga: Teknik Bijak Simpan Ayam Dalam Peti Sejuk Supaya Nak Masak Tak Perlu Tunggu Lama!
RESEPI MAC & CHEESE PALING SENANG, SEBEKAS TAK CUKUP!

RESEPI MAC N CHEESE
Harini anak-anak request nak makan mek n cis. Tengok mostly barang semua dah ada kecuali cheddar dan macaroni pasta saja. Beli dekat kedai depan rumah ni je.

Happy gila diorang dapat makan mac n cheese. Dulu pernah beli kat Zus Coffee, not bad rasa dia. Sebekas RM12 tapi frozen punya lah. Bila kita order, mereka akan panaskan dalam microwave.
Tapi ni semua nak makan mac n cheese, buat sendiri save sikit.
BAHAN-BAHAN

400gm Macaroni
400ml Fresh Milk
150gm Shredded Cheddar Cheese
Keju Mozzarella
Mix Herbs, Black Pepper & Garam
1 Ulas bawang holland
Chicken Meatloaf

CARA-CARANYA:

Mula-mula rebus macaroni. Kanda rebus dalam 4 minit saja, half cook sebab nanti nak sambung masak dalam kuah.
Kalau nak rebus masak sekali dalam kuah pun boleh, korang tak payah rebus asing dan tak perlu buat roux dah.
Sebab kalau korang rebus / masak sekali air macaroni tu berkanji dan akan bantu pekatkan kuah tu dah.

Cairkan dalam 60gm butter, kemudian tumis bawang holland.

Masukkan 1sb tepung gandum dan gaul sekata. Ini proses untuk buat roux tau. Roux (butter + tepung) ni sebagai agent pemekat kuah.
Masakan barat kalau nak pekat kan kuah akan guna roux. Bukan guna tepung jagung.
Roux ni korang boleh buat banyak sekaligus sampai dia berketul. Kemudian simpan. Bila-bila nak pakai, cubit sikit dan masukkan ke dalam gravy untuk pekatkan.

Kemudian, masukkan susu.

Masukkan shredded cheddar cheese. Kalau takda, guna je slice cheese tu dalam 5-6 keping.
Cuma block cheddar ni rasa dia lebih cheesy. 1 pek shredded cheddar ni 200gm, harga dalam rm11 sepaket.
Masak sampai kuah dah nak pekat dan berat.

Masukkan macaroni yang telah direbus tadi.

Masukkan mix herbs, serbuk lada hitam dan garam.
Kalau anak-anak nak makan, boleh je tambah gula tu kasi ada manis sikit.
Tapi bawang Holland tu dah membuatkan dia manis semula jadi.

Last sekali masukkan chicken meatloaf. Kalau ada pepperoni pun boleh.

Gaul sekata dan rasa. Kemudian siapppp. So creamy sooo delicious!

Taburkan lebihan cheddar cheese dan taburkan mozzarella cheese.
Tapi sebab aku terlupa mozzarella cheese aku tak cukup, sikit je yang ada dalam peti. Korang beli dan tabur banyak-banyak atas ni.
Susun chicken meatloaf lagi. Boleh jugak jadikan bekalan untuk anak sekolah.

Pack siap-siap macam ni, korang frozen kan je lah. Esok-esok anak-anak cakap lapar dan kebetulan korang pun malas, ambik je dari peti, masukkan dalam microwave atau oven. Setel.
Ingat, kasi tambah mozzarella cheese dulu ye kasi penuh menutupi macaroni ni. Kalau nak panaskan dengan oven, panaskan oven dulu 10 minit pada suhu 180° baru masukkan.
Atau boleh juga balut dengan aluminium foil dulu takut duk leka berjoget dalam tiktok, hangus nanti. Hehe jadi aluminium foil tu untuk elakkan dia dari hangus.

Dah boleh makan, ni kalau tambah mozzarella lagi best.
Kebetulan ada container ni. Beli lama dah dari tahun lepas masa nak buat kunafa tu. Ni lebihan yang ada, jadi boleh la guna.

Sebekas tu cukup la 3 beradik ni makan. Tapi tak cukup jugak…nak lagi ayah! Haha! Besok pulak ye.
Sumber: Facebook Wan LuQman


Ini Dia Resepi Macaroni Cheese Yang Tersangat Mudah & Menggiurkan

Kalau sebut sebarang makanan yang berkeju, mesti ramai yang terus telan air liur. Kebanyakan makanan seperti pizza, makaroni, pasta, lasagna dan pie dah lama diminati oleh orang Malaysia walaupun ia bukannya makanan tradisi kita.
Macaroni cheese atau lebih popular dengan singkatan mac & cheese adalah antara menu yang mudah dibuat. Ia bukan saja sesuai untuk dewasa, tetapi juga disukai oleh anak-anak.

Selalunya nak makan makanan begini, kena cari di restoran Western dan harganya pula boleh tahan mahal. Jadi, apa kata kita cuba buat sendiri saja di rumah dengan merujuk resepi olahan Puan Zety Radhiah ini. Resepi ini memang istimewa sebab macaroni cheese beliau ini turut diniagakan dan menjadi sebahagian sumber pendapatan Puan Zety.
Jom kita tengok resepinya di bawah.

Resepi Macaroni Hot Cheesy
Macam biasa, mula-mula kita sediakan bahan-bahan ini terlebih dahulu.

Bahan-bahan

Macaroni
3 ulas bawang Holland
5 biji tomato
3 batang carrot
1 tin tomato puri
1 tin cendawan butang
daging / ayam cincang
1 biji lada benggala
Parutan / kepingan keju

Cara-cara
1. Rebus Macaroni
Mula-mula, rebus macaroni dalam periuk yang berisi air. Letakkan sedikit garam dan minyak.
2. Sediakan Sos
Potong bawang dan tumis dengan minyak. Kisarkan tomato dan carrot dan masukkan ke dalam kuali bila bawang dah agak garing.
Seterusnya, masukkan tomato puri, cendawan dan daging / ayam cincang. Tambahkan garam dan perasa jika perlu. Kemudian, taburkan sedikit oregano, chilli flakes, lada hitam, dan sedikit gula. Masakkan hingga kuahnya pekat.
3. Gaulkan Bersama Macaroni
Ambil macaroni yang telah direbus tadi dan gaulkan ke dalam sos tadi.
4. Taburkan Lada Benggala & Keju
Letakkan lada benggala yang telah dipotong dadu dan taburkan keju di atas macaroni yang telah dibekaskan. Boleh guna apa-apa jenis keju kesukaan anda. Untuk resepi ini, saya guna kepingan keju saja.
5. Bakar Sekejap
Untuk mencairkan keju, bakar sekejap di dalam oven. Jangan bakar lama sangat ya sebab takut nanti sos didalamnya kering pula.
Siap!
Beginilah hasilnya…. Terliur kan?

Mudah saja sebenarnya!
Selamat mencuba.

*Resepi macaroni cheese yang sedap & simple ini disumbangkan oleh Puan Zety Radhiah. Ia telah disunting dan diterbitkan semula dengan kebenaran. Kalau nak rasa banyak lagi kudapan homemade, follow beliau di SINI.


Tak Tahu Pula Makaroni Boleh Jadi Kudap-Kudapan, Ini Cara Buat Mac & Cheese Crispy!

Sajian kudap-kudap pastinya menjadi kegemaran seisi keluarga selepas berbuka puasa. Bukan itu sahaja, makanan kudap-kudapan sebegini boleh juga dijadikan peneman biskut raya untuk Aidilfitri nanti. Salah satu idea untuk anda buat hidangan ringan ini adalah menggunakan makaroni. Guna macaroni dah boleh buat kudapan? Mudah sahaja caranya dan mesti anak-anak suka!

RESEPI Mac & Cheese Crispy KRUP KRAP
Bahan- bahan :

1) Macaroni

2) Cheese Powder
1. Masukkan macaroni dalam mangkuk. Rendam macaroni dengan air 45minit. Tak perlu rebus tau, just rendamkan. 45 minit tu just nice. Kalau lama sangat nanti kembang. Kalau sekejap pulak lepas goreng jadi keras. Ingat tau, rendam 45 minit. Air tenggelam. Kalau guna pasta yang lebih tebal, make sure rendam lama sikit. Kalau tak, nanti keras tak boleh krap krup krap haha

Depends pada jenama pasta juga tau, sebab setiap jenama tak sama tebalnya. Try dulu 45 minit, kalau leras, boleh rendam lebih masa lagi. Nak tukar jenis pasta pun boleh, spiral boleh, reben boleh.
2. Dekat tapak tangan tu warna dah berubah sikit lepas dah rendam 45 minit. Nampak kembang sikit dah kan? Kalau taknak keras, rendam lebih lama tau.

3. Okay panaskan kuali, masukkan minyak dan ready untuk digoreng!

4. In time goreng ni, kacau kacau ye make sure setiap ketul tu jangan melekat kalau melekat, sila pisahkan mereka.

5. Wahhh golden look! Tak ada gelang mas cincin mas raya takpe dah kita ada macaroni golden gituwww. Toskan ye.

6. Next..masukkan macaroni yang digoreng tu dalam bekas yang ada penutup. Masukkan cheese powder kalau suka banyak, letak banyak.

7. Okay last part. Tutup bekas dan shake shake shake shake! Sampai rata dan semua cheese powder membaluti macaroni kita.

8. Siap!

Sumber : Wan Rohani


Jangan Tambah Garam, Gula, Kicap & Sos Dalam Makanan Bayi Usia 1 Tahun Kebawah!

“Tambahkah garam sikit kat puree tu bagi ada rasa sedikit… kasihan tawar sangat”
Mesti ada dalam kalangan ibu yang menyediakan makanan buat bayi tertanya-tanya bahawa boleh atau tidak makanan bayi diletakkan perasa seperi garam atau gula? Maklumlah, bila tengok anak asyik meludah keluar balik makanan, mesti kita terfikir mungkin anak tidak sukakan rasa tawar tersebut.

Rupa-rupanya, jangan sesekali tambah perasa seperti gara, kicap atau sos dan gula di dalam makanan si bayi!
Jangan Tambah Kicap & Sos Dalam Makanan Anak

Inilah kesilapan yang sering berlaku dalam pemakanan anak anak kita. Sebenarnya, pada usia 1 tahun kebawah, makanan yang diberi bukan untuk SEDAP, tetapi untuk:

– Memperkenalkan tekstur makanan
– Menambah zat makanan (selain susu ibu)
– Memperkenalkan makanan lain selain susu ibu
– Kenalpasti alahan.
Mengapa tidak perlu tambah kicap, sos, gula dan garam?

1. Buah pinggang masih baru
Ia masih dalam fasa perkembangan. Garam berlebihan menyebabkan buah pinggang perlu bekerja lebih!
2. Deria rasa bayi sensitif
Deria rasa bayi berganda lebih sensirif berbanding orang dewasa. Walaupun tambahan sedikit garam sebenarnya ia sangat masin untuk bayi. Selain itu ia menyebabkan masalah yang berikutnya..
3. Menjadi picky eater
Akibat sering sangat terdedah dengan makan masin/ manis mereka akan menolak makanan lain yang tawar. Pilihan mereka sudah tentu makanan segera, frozen food yang sangat banyak bahan perasa. Selain itu, ia menyebabkan masalah lain seperti kerosakan gigi, sembelit dan masalah metabolik.
*Garam dan gula semula jadi dalam buah buahan dan bahan organik lain TIDAK SAMA dengan garam, gula yang ditambah ya.
Sumber: Public Health


Baby 7 Bulan Dah Boleh Makan Bertumis & Berempah. Ini 9 Resepi Mudah Untuk Mama Cuba

Kadang-kadang rasa buntu fikirkan menu makanan baby kan? Sebenarnya ada banyak resepi makanan bayi 7 bulan yang menarik boleh kita olah sebab pada usia ni dia dah boleh makan bertumis dan berempah.
Kita boleh masakkan lauk macam yang kita biasa makan, cuma alterkan sikit ikut kesesuaian bayi.

Jom tengok 9 resepi makanan bayi 7 bulan yang dikongsikan oleh Norfaezawati Wahid menerusi posting beliau di Happy Baby Foods Malaysia.
Meriah tengok lauk baby ni, kita pun rasa berselera nak makan!

9 Resepi Makanan Bayi 7 Bulan Yang Confirm Tak Bosan!
Lauk yang kita nak masak ni kalau nak jadi lauk untuk kita makan sekali pun boleh. Cuma untuk baby tu jangan masukkan garam, gula & perasa MSG.
Tapi biasanya menu baby saya masak asing sebab saya suka masakan berlada dan pedas.
Saya selalu masakkan lauk untuk baby setiap 3-4 hari sekali lepas tu frozenkan dalam bekas kecil. Nanti boleh rotate dengan lauk sebelum ni dan taklah dia bosan makan lauk yang sama setiap hari.
Semua yang saya masak ni saya blender sebab baby belum ada gigi dan suka makan bubur.
Jom tengok menu dan resepi bayi 7 bulan saya.

1. RESEPI FISH FILLET SWEET SOUR

Bahan-bahan:

Ikan kembung/ tenggiri/ salmon*(goreng dgn unsalted [email protected])
Bawang besar
Bawang putih
Halia
Tomato ceri
Cauliflower
Brokoli
Carrot*(potong dadu)
Daun sup*(racik)
Unsalted butter

Cara-cara:

Blender bawang besar, bawang putih, halia & tomato ceri.
Panaskan unsalted butter & masukkan bahan yang diblender.
Tumis sehingga naik bau dan betul-betul masak.
Kemudian masukkan carrot dan sedikit air.
Bila carrot dah agak empuk masukkan masukkan kesemua sayur & ikan. Kacau-kacau bagi sayur masak. Siap.

2. RESEPI CHICKEN BUTTERMILK

Bahan-bahan:

Isi ayam*(goreng)
Bawang putih*(cincang)
Bayam
Kacang peas
Carrot
Unsalted butter
Formula milk

*kalau tak ada susu formula, boleh juga gantikan dengan cream cheese. Susu ibu pun boleh tapi masukkan masa dah suam ya sebab susu ibu tak boleh kena suhu tinggi. Kalau bayi 8 bulan ke atas boleh guna susu full cream.
Cara-cara:

Panaskan 2 sudu unsalted butter & masukkan bawang putih.
Tumis sehingga naik bau.
Masukkan kacang peas, carrot & isi ayam
Bancuh FM dgn 1/2 cawan air & masukkan ke dalam bahan tumis tadi.
Nanti bila dah mendidih masukkan bayam. Tutup api.Siap!

3. RESEPI SUP AYAM

Bahan-bahan

Isi ayam
Bawang besar
Bawang putih
Sawi
Kacang peas
Carrot
Cauliflower
Daun sup*(racik)
Olive oil/ minyak masak

Cara-cara

Panaskan 1 sudu minyak.
Masukkan bawang besar & bawang putih. Tumis sehingga naik bau.
Masukkan isi ayam dan masak sehingga ayam nampak separuh masak.
Kemudian masukkan carrot & kacang peas serta 1 cawan air. Masak sehingga menggelegak.
Akhir sekali masukkan sawi, cauliflower & daun sup. Masak hingga sempurna dan boleh tutup api.Siap.

4. RESEPI IKAN MASAK HALIA

Bahan-bahan:

Ikan merah/ tenggiri/ salmon *fillet
Bawang besar *mayang
Bawang putih *mayang
Halia *potong halus memanjang
Carrot * potong halus memanjang
Olive oil/ minyak masak

Cara-cara

Panaskan 1 sudu minyak.
Masukkan bawang besar, bawang putih & halia. Tumis sehingga naik bau.
Masukkan sedikit air (ikut nak kuah banyak mana).
Agak-agak air nampak mendidih boleh masukkan ikan & carrot.
Masak sehingga ikan masak sempurna.Siap.

5. RESEPI SUP SAYUR

Bahan-bahan:

Isi ayam
Bawang putih*(ketuk)
Serbuk lada putih
Kubis
Brokoli
Carrot
Sweet potato

Cara-cara:

Renehkan bawang putih & 1sudu serbuk lada putih dengan 2 cawan air.
Bila dah menggelegak masukkan isi ayam, sweet potato & carrot.
Akhir sekali masukkan kobis & brokoli. Tutup api.Siap.

6. RESEPI IKAN MASAK KURMA

Bahan-bahan:

Ikan merah/ tenggiri/ salmon
Bawang besar *mayang
Bawang putih *mayang
Halia *ketuk
Rempah kurma
Carrot
Sweet potato
Olive oil/ minyak masak

Cara-cara:

Panaskan 2 sudu minyak.
Masukkan bawang besar, bawang putih & halia. Tumis sehingga naik bau.
Bancuh 1 sudu rempah kurma dengan sedikit air masukkan dalam bahan yang ditumis tadi.
Kacau sehingga naik minyak dan garing tambah air. (Ulang kacau & tambah air ni sehingga 3x biar betul-betul masak rempah tadi).
Tambah air nampak lagi dan masukkan sweet potato & carrot.
Bila air mendidih boleh masukkan ikan.
Masak sehingga ikan masak sempuna.Siap!

7. RESEPI SUP IKAN MERAH

Bahan-bahan:

Ikan merah
Bawang besar*mayang
Bawang putih*mayang
Halia*ketuk
Serbuk lada putih
Labu
Kacang peas
Carrot
Brokoli
Daun sup*(racik)
Olive oil/ minyak masak

Cara-cara:

Panaskan 1 sudu minyak.
Masukkan halia, bawang besar & bawang putih. Tumis sehingga naik bau.
Masukkan serbuk lada putih, labu, carrot & kacang peas serta 2 cawan air.
Bila semua bahan dah empuk, boleh masukkan ikan & brokoli. Masak sehingga menggelegak.
Akhir sekali masukkan daun sup. Tutup api.Siap!

8. RESEPI BUTTER CHICKEN

Bahan-bahan:

Bawang
Labu
Brokoli
Kacang peas
Isi ayam
Olive oil
Unsalted butter

Cara-cara:

Panaskan 1 sudu minyak dan unsalted butter.
Masukkan bawang dan tumis sehingga naik bau.
Masukkan ayam dan sayuran macam biasa. Masak hingga sempurna.Siap.

9. RESEPI TOMYAM PUTIH

Bahan-bahan:

Isi ayam
Bawang bawang besar*(potong 4)
Bawang putih*(ketuk)
Serai*(ketuk)
Halia*(ketuk)
Daun limau purut
Kubis panjang
Brokoli
Cauliflower
Carrot
Kacang peas
Tomato ceri

Cara-cara:

Renehkan bawang besar, bawang putih, halia, serai & tomato ceri
Bila dah menggelegak masukkan isi ayam, kacang peas, carrot & daun limau purut
Akhir sekali masukkan kobis panjang & brokoli. Tutup api. Siap!

Cadangan Hidangan & Simpanan
Untuk bagi pada baby saya yang umur 7 bulan, saya blender dan hidang dengan bubur nasi yang dimasak asing.

Saya ambil sebahagian je ikut portion makan baby. Yang lebih tu saya letak dalam bekas macam dekat gambar di bawah ni.
Nanti bila nak guna saya ambil dan defrost dalam microwave atau stimkan guna pengukus / steamer.
[Baca juga : Ketahui Jangka Hayat Botol Susu & Bekas Simpanan Susu Perahan Anda ]

Kalau tak ada microwave atau kukus / steamer, boleh juga guna kaedah double boil macam kita cairkan coklat tu supaya tak hangus.
Boleh juga kalau nak blender sekali dengan bubur. Ikutlah nak halus mana tekstur tu, tengok pada kesesuaian bayi.
Kalau simpan dalam chiller tahan 3 hari, kalau frozenkan boleh tahan sampai 1-2 bulan.
Selain dapat makan lauk yang sedap dan berkhasiat, ibu pun dapat jimat masa dan lebih mudah nak mengurus menu harian bayi dekat rumah.
Nak bekalkan untuk pengasuh pun senang kan?
[Baca juga : Mudahkan Pengasuh Anda. Ini 7 Tips Bekalkan Susu Perahan Untuk Bayi]
Jadi ibu-ibu bolehlah cuba resepi ni nanti ya!

*Resepi bayi 7 bulan ini dikongsikan oleh Norfaezawati Wahid menerusi Facebook. Ia telah disunting dan diterbitkan semula dengan kebenaran. Untuk maklumat lanjut dan sebarang pertanyaan berkaitan resepi bayi 7 bulan ini, sila rujuk posting asal beliau di SINI.


Resepi Makanan Kucing Untuk Gemuk Cuma Guna 2 Bahan Ni. Paling Simple!

Mesti ramai antara kita yang ada kucing peliharaan dekat rumah kan?
Kadang-kadang tu risau juga kalau kucing kita nampak kurus je…

Macam mana nak bagi kucing lebih gemuk?
Bolehlah cuba resepi makanan kucing untuk gemuk yanh dikongsikan oleh saudari Sara Fini ini.

Cara penyediaannya sangat mudah dan ringkas, hanya guna 2 bahan saja.

Jom tengok resepi makanan kucing homemade yang telah dikongsikan tersebut.
Resepi Makanan Kucing Untuk Gemuk
Resepi meow gemuk
1. Roti gardenia digunting
2. Isi Ikan rebus
Gaulkan semua bahan dan panggillah meow datang makan.
Rujuk gambar di bawah.
:

Ini bahannya. Ikan dan roti saja.

Potongkan roti macam ni.
Ikan pula direbus.

Ambil isi ikan dan gaulkan dengan roti yang dah digunting.

Kemudian gaulkan saja.

Siap!

Inilah hasilnya.

Selamat mencuba!
*Kredit : Sara Fini


Resepi Makaroni Cuppizza Untuk Anak, Sekali Makan Confirm Teringat!

Siapa pernah cuba makan makaroni cuppizza? Biasanya hanya makaroni goreng dan makaroni cheese sahaja yang banyak dijual di luar.
Makaroni cuppiza ini juga sesuai dijadikan menu jamuan di sekolah anak. Memang mudah nak buat kerana hanya menggunakan beberapa bahan sahaja. Jom cuba!

Baca juga: Guna 1 Bahan Sahaja Boleh Elakkan Kutu Beras, 2 Tahun Pun Elok Lagi!
RESEPI MAKARONI CUPPIZZA, SATU MESTI TAK CUKUP!
1. Tumis bawang putih. Kemudian masukkan isi ayam. Nak masuk sosej atau crabstick pun boleh.

2. Masukkan makaroni yang sudah direbus. Tuang sos bolognese dan perasakan secukupnya.

3. Ambil tortilla wrap dan potong seperti dalam gambar.

4. Masukkan ke dalam cup dan letakkan makaroni tadi di bahagian atas.

5. Pecahkan telur dan perasakan dengan garam. Tuang adunan telur ke dalam cup makaroni.

6. Tabur cheese dan mix herbs. Bakar api atas bawah selama 15 minit, api bawah 10 minit menggunakan suhu 170°c.

Siap. Sedia untuk dihidangkan. Pasti anak-anak suka makaroni cuppiza ini.

Selamat mencuba!
Baca juga: Cara Buang Tahi Udang Tanpa Perlu Kupas Kulit, Berdesup Dah Siap!
Sumber: Facebook Sharinaz Redwan


Resepi Mango Cheesecake ‘Sebijik’ Macam Di Kedai Kek, Tak Payah Guna Oven & Mixer

Sebut sahaja kek, pasti ramai dalam kalangan kita yang membayangkan pelbagai jenis kek dengan hiasan yang menarik sehingga menjadikan sesiapa sahaja terliur. Bukan sahaja kek coklat yang menjadi kegilaan ramai malah pilihan jenis cheesecake juga menjadi kesukaan. Salah satu cheesecake yang sangat sedap dimakan adalah mango cheesecake. Rupa-rupanya mudah sahaja nak buat kek ini dimana anda tidak memerlukan oven atau mixer!
Boleh buat untuk juadah pemanis mulut ketika berbuka puasa atau moreh. Selamat mencuba!

Resepi Mango Cheese Cake

1) Lapisan bawah

-cairkan butter separuh..dah cair masukkan biskut yang dihancurkan

-kacau-kacau pastu masukkan dalam loyang..padatkan
-biskut marie dlm 20-25 keping
2) Lapisan 2
-blend cream cheese yang 250g pastu masukkan whipping cream sekotak kecik dan gula icing dlm [email protected] sudu ( klu nk manis tambah lagi)
-bancuh gelatin dlm sesudu besar campur air panas dalam 3 sudu..kacau sampai sebati masukkan dalam adunan blend tadi..blend sampai sebati
*dalam cream cheese kalau nk letak puri manga atau manga yang potong kecik2 pun boleh!

3) Masukkan adunan blend td dlm lapisan pertama..biarkan beku dlm 15-20 minit
4) Untuk puri mangga – blend sampai betul-betul halus campur dengan gelatin 1 sudu besar yang dah siap dibancuh dengan air panas
*manga untuk puri saya saya pakai sebijik

5) Masukkan dalam loyang tadi..pastikan creamcheese dah beku..takut nanti adunan bercampur

6) Letak mangga yang dah potong kecik..suka hati la nak hias macam mana pun.

7) Sejukkan..tuggu la dalam 4,5 jam kalau tak sabaq potong ja makan.

Sumber: Nuryatie PG’s


Semudah Kek Batik, Ini Resepi ‘Mango Float Dessert’ Yang Menyegarkan Tekak

Kalau sebut ‘mango float’, mesti ramai yang terbayang minuman ala ice blended yang berperisa mangga. Tapi ini lain. Sebenarnya mango float adalah sejenis pencuci mulut yang cukup terkenal di Filipina. Lebih kurang macam kek batik, ianya dilapis-lapis dengan biskut kraker dan krim. Tapi versi mereka ini menggunakan buah mangga sebagai bahan utamanya.
Dalam artikel ini, kami berbesar hati kerana Puan Idah Hussein sudi berkongsi hasil air tangan beliau yang cukup unik. Biasalah, bulan puasa begini memang selera macam-macam. Siapa yang suka masam-masam lemak manis, cair di mulut, sejuk di perut, anda mesti cuba!

Resepi ‘Mango Float Dessert’
Bahan-bahan

1 cawan whipping cream
1/2 tin susu pekat manis (nak manis letak lebih)
200 gm cream cheese
1/2 peket biskut cream cracker
4 biji mangga (dihiris memanjang)
2 keping biskut cream cracker (hancurkan)
Loyang segi 4 tepat atau bekas yang bersesuaian
Aluminium foil
Susu segar (untuk rendam biskut bagi lembut)

Cara-cara
1. Putar / Blender

Putar whipping cream hingga pekat, masukkan cream cheese dan susu pekat manis dan putar lagi. Kalau tak ada mixer, boleh juga guna blender. Tunggu hingga kembang dan sebati.

Foto Kredit: tutorialgeek.com
2. Sediakan Loyang
Sementara itu balutkan loyang dengan aluminium foil. Nak gunakan bekas lain tanpa aluminium foil pun boleh.
3. Rendam Biskut
Rendam biskut dalam susu segar kemudian masukkan kepingan biskut didalam loyang.

4. Lapiskan Dengan Cream Cheese
Masukkan adunan cream cheese dan ratakan.
5. Aturkan Hirisan Mangga
Kemudian aturkan hirisan mangga diatasnya. Ulang langkah 3-5 hingga habis.
6. Topping
Untuk lapisan atas, selepas cream cheese diratakan, tabur biskut cream cracker yang telah dihancurkan. Baki hirisan mangga dihiris dadu dan ditaburkan diatas bahan tadi.
Beginilah hasilnya.

7. Sejukkan
Akhir sekali, sejukkan di dalam freezer selama sekurang-kurangnya 3 jam, dan selepas itu mango float bolehlah dihidangkan.
Inilah rupanya selepas dikeluarkan dari freezer dan dipotong-potong. Terliur kan?
Nota: Mango float ini mudah cair ya, macam ais krim. Jadi, tak boleh terbiar lama dalam dalam suhu bilik. Masa nak makan baru keluarkan dan hidang.

Nikmatnya Dimakan Sejuk-sejuk!
Memang seronok kalau sesekali dapat hidangkan menu yang lain daripada lain untuk keluarga. Anak-anak pun confirm suka.
Jadi lepas ini jangan lupa cuba resepi mango float dessert yang sangat mudah dan begitu menyegarkan. Sesuai juga untuk dijamu semasa open house, potluck, dan sebagainya. Oleh kerana ada rasa lemak manis dan masam-masam buah mangga, mesti tak bosan memakannya.
*Resepi asal mango float dessert ini disumbangkan oleh Puan Idah Hussein menerusi Facebook. Ia disunting dan diterbitkan semula dengan kebenaran. Untuk sebarang pertanyaan, rujuk perkongsian asal di SINI.